open-index/open-wikipedia-markdown huggingface dataset:
মোহনা ভোগাৰাজু

**মোহনা ভোগাৰাজু ()** এগৰাকী ভাৰতীয় নেপথ্য গায়িকা। তেওঁ তেলেগু ভাষাৰ চলচ্চিত্ৰৰ গান গোৱাৰ বাবে বিখ্যাত।  তেওঁ বাহুবলী: দ্য বিগিনিং চলচ্চিত্ৰৰ "মনোহৰী" গানটোৰ জৰিয়তে স্বীকৃতি লাভ কৰিছে যাৰ বাবে তেওঁ তেলেগু চলচ্চিত্ৰত ৰেডিঅ' মিৰ্চি-মিৰ্চি মিউজিকৰ মহিলা কণ্ঠশিল্পী ২০১৫ বঁটা লাভ কৰে। 

## প্ৰাৰম্ভিক জীৱন
ভোগাৰাজুৰ জন্ম অন্ধ্ৰপ্ৰদেশৰ এলুৰুত হৈছিল। যদিও তেওঁলোকৰ পৰিয়ালটো পাছলৈ হায়দৰাবাদত বসতি স্থাপন কৰিবলৈ লয়। তেওঁ ভোজৰেড্ডী অভিযান্ত্ৰিক মহাবিদ্যালয়ৰ পৰা স্নাতক ডিগ্ৰী আৰু ওচমানিয়া বিশ্ববিদ্যালয়ৰ পৰা এম বি এ ডিগ্ৰী সম্পূৰ্ণ কৰে। সৰুৰে পৰা ভোগাৰাজুৰ সংগীতৰ প্ৰতি সদায় আকৰ্ষণ আছিল আৰু বিদ্যালয়ত আৰু বিভিন্ন জাতিগত প্ৰেক্ষাগৃহ যেনে ৰবীন্দ্ৰ ভাৰতী, থায়াগাৰাজা ঘানা সভাত অনুষ্ঠিত বহুতো প্ৰতিযোগিতাত অংশগ্ৰহণ কৰিছিল। তেওঁ অতি কম বয়সতে অৰ্থাৎ ৬ বছৰ বয়সত গান গাবলৈ আৰম্ভ কৰিছিল। তেওঁ ৮ বছৰ বয়সত বিধানসভাৰ প্ৰাক্তন অধ্যক্ষ ডি শ্ৰীপদ ৰাওৰ পৰা প্ৰথম বঁটা লাভ কৰিছিল। 

## সংগীতৰ কৰ্মজীৱন
ভোগাৰাজুৱে ২০১৩ চনত নিজৰ সংগীতৰ কৰ্মজীৱন আৰম্ভ কৰিছিল। তেওঁ ২০১৩ চনৰ তেলেগু চলচ্চিত্ৰ 'জয় শ্ৰীৰাম'ত তেওঁৰ প্ৰথম গান "সায়ামা মাচাম" গীতটো গাইছিল। তেওঁ 'বাহুবলী: দ্য বিগিনিং'ত "মনোহৰী" গাই স্বীকৃতি লাভ কৰিছিল। 'ভালে ভালে মাগাদিভয়' চলচ্চিত্ৰখনৰ তাইৰ গান "ভালে ভালে মাগাদিভয়" ৰেডিঅ মিৰ্চীত তালিকাভুক্ত কৰা হৈছিল। তেওঁ ১০০ খনতকৈও অধিক তেলেগু চলচ্চিত্ৰত কণ্ঠদান কৰিছে।

## তথ্যৰ উৎস
শ্ৰেণী: ভাৰতীয় ব্যক্তি শ্ৰেণী: গায়িকা
নাগলক্ষ্মী

**নাগলক্ষ্মী** (; ) এগৰাকী নাগ দেৱী আৰু হিন্দু পৌৰাণিক কাহিনীত উল্লেখ কৰা বিষ্ণুৰ দুখন পৰ্বতৰ ভিতৰত অন্যতম নাগৰাজ (সৰ্পৰ ৰজা) শেষৰ পত্নী। তেওঁক ক্ষীৰসাগৰ নামৰ দিব্য মহাসাগৰৰ অৱতাৰ বুলি গণ্য কৰা হয়।
## কিংবদন্তী
নাগলক্ষ্মীৰ কিংবদন্তী মূলতঃ গৰ্গ সংহিতাত পোৱা যায়। ইয়াত ক্ষীৰ সাগৰক অৱতাৰ বুলি মনা হয়। গৰ্গ সংহিতাৰ বলভদ্ৰ খণ্ডৰ তৃতীয় অধ্যায়ত স্বামীৰ সৈতে পৃথিৱীত অৱতাৰ লোৱাৰ কথা উল্লেখ আছে।

ক্ষীৰ সাগৰ সাতখন সাগৰৰ কেন্দ্ৰত স্থিত পঞ্চম সাগৰ। এইখনক ক্ৰোঞ্চ নামেৰে জনাজাত মহাদেশখনে আগুৰি আছে। হিন্দু শাস্ত্ৰ অনুসৰি অমৰ জীৱনৰ অমৃত প্ৰাপ্ত কৰিবলৈ দেৱতা আৰু অসুৰসকলে সহস্ৰাব্দ ধৰি এই সাগৰ মন্থন কৰিছিল। ইয়াক সেই ঠাই বুলি বৰ্ণনা কৰা হৈছে, য'ত বিষ্ণুয়ে নিজৰ সৰ্পপৰ্বত শেষৰ ওপৰত তেওঁৰ পত্নী লক্ষ্মীৰ সৈতে হেলান দি থাকে।

## প্ৰসংগ

## বাহ্যিক সংযোগ
*Ananta Shesha - The Legendary Serpent
খাম্বা থোইবি জাগোই

**খাম্বা থোইবি জাগোই** হ'ল এটা পৰম্পৰাগত মণিপুৰী অনুষ্ঠান আৰু নাট্য নৃত্যৰ ধৰণ। সাধাৰণতে লয় হাৰাওবা উৎসৱৰ অংশ হিচাপে পালন কৰা হয় আৰু ই প্ৰাচীন মৈৰাং ৰাজ্যৰ প্ৰধান দেৱতা ভগৱান থাংচিং (পুৰণি মণিপুৰীত ‘থাংজিং’)ৰ সন্মানত পালন কৰা হয়। ইয়াৰ দ্বাৰা মণিপুৰী ৰাসলীলা শাস্ত্ৰীয় নৃত্য নাটকক এক গুৰুত্বপূৰ্ণ সাংস্কৃতিক উপাদান হিচাপে গঢ়ি তোলাৰ প্ৰেৰণা যোগাইছিল। 

এই নৃত্য শৈলী প্ৰথমে খুমান খাম্বা আৰু মইৰাং থোইবিয়ে দেৱতাৰ আগত প্ৰদৰ্শন কৰিছিল বুলি বিশ্বাস কৰা হয়।
thumb|মহিলাসকলে নৃত্য পৰিবেশন কৰি আছে
খাম্বা থোইবি নৃত্যৰ উপৰিও মেইতেই (মণিপুৰী) সাংস্কৃতিক ঐতিহ্যৰ আন এক গুৰুত্বপূৰ্ণ কৃতিত্ব হৈছে খাম্বা আৰু থোইবিৰ কাহিনীৰ আধাৰত নিৰ্মিত খাম্বা থোইবি শ্বেৰেং মহাকাব্য। এই ধ্ৰুপদী মেইটেই ভাষাৰ মহাকাব্যখন ভাৰতীয় মহাকাব্যসমূহৰ ভিতৰত মহাভাৰত আৰু ৰামায়ণৰ পিছতে তৃতীয় দীঘলীয়া মহাকাব্য, য'ত ৩৯,০০০টা পংক্তি আছে। ই মণিপুৰীসকলৰ জাতীয় মহাকাব্য হিচাপে স্বীকৃতি আৰু শ্ৰদ্ধা লাভ কৰে। এই মহাকাব্যৰ উৎপত্তি হৈছে পৰম্পৰাগত বেলাডৰ পৰা। এই বেলাড penna (সংগীত বাদ্যযন্ত্ৰ) বজোৱা minstrels বা bards দ্বাৰা প্ৰস্তুত কৰা হয়।

## উৎপত্তি

প্ৰাচীন কালত মইৰাঙৰ ৰজা খুমান খাম্বা আৰু তেওঁৰ প্ৰতিদ্বন্দ্বী কাংগিয়াম্বাক পাহাৰীয়া অঞ্চলৰ পৰা বিৰল অৰ্কিড ফুল সংগ্ৰহ কৰি থাংচিং (থাংজিং) দেৱতাৰ সন্মানত অনুষ্ঠিত হোৱা বাৰ্ষিক লাই হাৰাওবা উৎসৱ পালন কৰিবলৈ নিৰ্দেশ দিছিল। বহু কষ্টৰে দেৱতাৰ কৃপাত খাম্বাই অৰণ্যৰ পৰা উত্তম ফুল সংগ্ৰহ কৰে। আনহাতে, কংগিয়াম্বাই যদিও সহজে কিছুমান ফুল গোটাইছিল, তথাপিও সকলোবোৰ সিঁচৰতি হৈ পৰিছিল। কংগিয়ম্বাই প্ৰথমে ৰজাক ফুল উপহাৰ দিছিল আৰু তাৰ পিছত আনক ফুল উপহাৰ দিছিল। কিন্তু খাম্বাই এজন মহাপুৰোহিতৰ উপদেশত বিনম্ৰভাৱে প্ৰথমে থাংচি দেৱতাক ফুল আগবঢ়াইছিল আৰু তাৰ পিছত ৰাজ্যৰ ৰজা, ৰাণী আৰু উচ্চ পদস্থ বিষয়াসকলক উপহাৰ দিছিল। খাম্বাৰ সৌজন্য আৰু শিষ্টাচাৰত মুগ্ধ হৈ ৰাজপৰিয়াল আৰু সম্ভ্ৰান্ত লোকসকলে তেওঁক বিৰল উপহাৰ দিছিল, যিবোৰ কাংগিয়াম্বাই লাভ কৰা উপহাৰতকৈ বহু বেছি আছিল। পিছলৈ কংগিয়াম্বা আৰু তেওঁৰ পত্নীসকলে নৃত্য প্ৰদৰ্শন কৰাৰ পিছত খাম্বা আৰু তেওঁৰ প্ৰেমিক থোইবিয়ে থাংচি দেৱতাৰ সন্মুখত নাচিবলৈ আৰু গান গাবলৈ আৰম্ভ কৰে। তেওঁলোকৰ নৃত্য প্ৰদৰ্শন দুৰ্দান্ত আছিল। মানুহবোৰে একেলগে ঘূৰি ঘূৰি আনন্দত চিঞৰি নাচি থাকে আৰু শেষত ঈশ্বৰক সন্মুখত আঁঠু লৈ প্ৰণাম কৰে।

## খাম্বা থোইবি নৃত্য নাটক

১৯৬০ চনত শ্ৰীমতী বিমলা ৰাইনাই খাম্বা আৰু থোইবিৰ ঐতিহ্যক ভিত্তি কৰি এখন নতুন নৃত্য নাটক বা বেলাড ৰচনা কৰে, যাৰ নাম আছিল "খাম্বা থোইবি নৃত্যনাট্য।" প্ৰথমবাৰৰ বাবে ১৯৬০ চনৰ ১ জানুৱাৰীত ভাৰত চৰকাৰৰ তদানীন্তন কেন্দ্ৰীয় বৈজ্ঞানিক গৱেষণা আৰু সাংস্কৃতিক পৰিক্ৰমা মন্ত্ৰী হুমায়ুন কবীৰৰ উপস্থিতিত এটি অনুষ্ঠানত ইয়াক প্ৰদৰ্শন কৰা হয়। পিছলৈ ১৯৬১ চনৰ ৬ আৰু ৭ নৱেম্বৰত দিল্লীত পুনৰ পৰিবেশন কৰা হয়, আৰু টাইমছ অৱ ইণ্ডিয়াই প্ৰশংসা কৰে। পিছলৈ ১৯৬২ চনৰ ২ মে'ত ভাৰতত নিযুক্ত তেতিয়াৰ আমেৰিকাৰ ৰাষ্ট্ৰদূতজন কেনেথ গালব্ৰেইথ আৰু শ্ৰীমতী জে কে গালব্ৰেইথে এই শিল্পকৰ্ম প্ৰত্যক্ষ কৰে। পিছলৈ নৃত্য নাটক খাম্বা থোইবি বহুবাৰ অসংখ্য স্থানত মঞ্চস্থ কৰা হয় আৰু বাৰে বাৰে প্ৰশংসিত হয়। 

## চিত্ৰকলাত চিত্ৰণ

thumb|300x300px|এখন সমসাময়িক ধ্ৰুপদী মেইতেই (মণিপুৰী) চিত্ৰকৰ্ম।

## বাহ্যিক সংযোগ

* http://www.e-pao.net/epGallery.asp?id=5&src=Arts_Dances/Manipuri_Dance_Gallery/KhambaThoibi201112
* https://steemit.com/photography/@kissormeetei/khamba-thoibi-dance-india-original-photos
* http://www.manipurtourism.gov.in/art-culture/ 

## তথ্যসূত্ৰ
শ্ৰেণী:মণিপুৰ
শ্ৰেণী:ভাৰতৰ লোকনৃত্য
সিনীবালী

**সিনীবালী** (সংস্কৃত: सिनीवाली; ৰোমানীকৃত: Sinīvālī) এগৰাকী বৈদিক দেৱী৷ ঋগবেদৰ দুটা শ্লোক, আৰ.ভি. ২.৩২ আৰু আৰ.ভি. ১০.১৮৪ত সিনীবালীৰ বিষয়ে উল্লেখ কৰা হৈছে। ২.৩২.৭-৮ নং শ্লোকত সিনীবালী বহল নিতম্ব, লাহি হস্ত, লাহি আঙুলিৰ, প্ৰজনন ক্ষমতাসম্পন্ৱ আৰু সহজ জন্মৰ দেৱী বুলি বৰ্ণনা কৰা হৈছে। গংগা, ৰাকা, সৰস্বতী, ইন্দ্ৰাণী আৰু বৰুণানীৰ সৈতে একেলগে তেওঁক আমন্ত্ৰণ কৰা হয়। ১০.১৮৪.২ নং শ্লোকত ভ্ৰুণক গৰ্ভত সংস্থাপন কৰিবলৈ সৰস্বতীৰ সৈতে একেলগে তেওঁক আমন্ত্ৰণ কৰা হয়। অথৰ্ববেদৰ ৭.৪৬ নং শ্লোকত তেওঁক বিষ্ণুৰ পত্নী বুলি বৰ্ণনা কৰা হৈছে সেয়েহে তেওঁক লক্ষ্মীৰ শক্তি হিচাপে বৰ্ণিত কৰা হৈছে। লক্ষ্মী দেৱীৰ সহস্ৰানামতো সিনীবালীক অন্যতম নাম হিচাপে উল্লেখ কৰা হৈছে।

পিছৰ বৈদিক গ্ৰন্থসমূহত তেওঁক অমাৱস্যাৰ প্ৰতিনিধিত্ব কৰা ৰাকাৰ সৈতে স্থান দিয়া হৈছে।

মহাভাৰতত অংগিৰাৰ এগৰাকী কন্যাৰ লগতে ব্ৰহ্ম পুৰাণত ধত্ৰৰ পত্নী আৰু দৰ্শৰ মাতৃ হিচাপেও সিনীবালীৰ উল্লেখ কৰা হৈছে।

## তথ্য সংগ্ৰহ

শ্ৰেণী:হিন্দু দেৱী
শিৱদুতি

**শিৱদুতি** (সংস্কৃত: शिवदूति, ৰোমানীকৃত: Śivadūti) হিন্দু মাতৃ দেৱী আদি পৰশক্তিৰ এক অৱতাৰ।

## প্ৰতিমা
কালিকা পুৰাণত শিৱদুতিৰ শৰীৰৰ ৰং ক’লা, দীঘল জটা ধৰা চুলি, তিনিটা চকু, হাতত তৰোৱাল ধৰি থকা বুলি বৰ্ণনা কৰা হৈছে, তেওঁৰ সোঁ ভৰিখন শিয়ালৰ পিঠিত থৈ থিয় হৈ বাওঁ ভৰিখনে অসুৰৰ মৃতদেহ ভৰিৰে মোহাৰি থকা দৃশ্য প্ৰতিফলিত কৰি উপস্থাপন কৰা হয়। তেওঁৰ দহটা অৱতাৰ (যোগিনী) আছে: ক্ষেমংকাৰী, শান্তা, দেৱমাতা, মহোদৰী, কৰালী, কামদা, ভাগশ্যা, ভাগমালিনী, ভাগৱহা, আৰু সুভগা।

## কিংবদন্তী
দেৱী মহাত্ম্যমৰ মতে, সুম্ভ আৰু নিসুম্ভ নামৰ দুজন অসুৰৰ বিৰুদ্ধে যুদ্ধৰ সময়ত শিৱদুতিয়ে চণ্ডী দেৱীৰ শৰীৰৰ পৰা ওলাই আহি শিৱক অসুৰসকলক এটা অন্তিম সঁকিয়নী দিবলৈ দায়িত্ব দিছিল: যদি তেওঁলোকে ইন্দ্ৰ আৰু দেৱতাৰ পৰা দখল কৰা ত্ৰিভুৱন অৰ্পণ নকৰে, তেন্তে তেওঁলোকক তেওঁৰ শিয়ালবোৰে গ্ৰাস কৰিব। যিহেতু দেৱীয়ে শিৱক দূত হিচাপে পঠিয়াইছিল, সেয়েহে তেওঁৰ নাম শিৱদুতি ৰখা হৈছিল। মাৰ্কণ্ডেয় পুৰাণতো একেধৰণৰ কিংবদন্তি বৰ্ণনা কৰা হৈছে।

## তথ্য সংগ্ৰহ

শ্ৰেণী:হিন্দু দেৱী
ৰঞ্জিতা কোলী

**ৰঞ্জিতা কোলী** (; জন্ম: ৯ মে' ১৯৭৯) এগৰাকী ভাৰতীয় কৃষিবিদ আৰু ৰাজনীতিবিদ। ২০১৯ চনৰ ভাৰতীয় সাধাৰণ নিৰ্বাচনত তেওঁ ভাৰতীয় জনতা পাৰ্টিৰ সদস্য হিচাপে ৰাজস্থানৰ ভাৰতপুৰৰ পৰা ভাৰতৰ সংসদৰ নিম্ন সদন লোকসভালৈ নিৰ্বাচিত হয়। তেওঁ ৭,০৭,৯৯২ টা ভোট লাভ কৰি নিৰ্বাচনত জয়লাভ কৰে যি আছিল মুঠ ভোটৰ প্ৰায় ৬১.৭৪%। তেওঁ ৰাজনীতিত নতুন যদিও তেওঁ ৰাজনৈতিক পৰিয়ালৰ। তেওঁৰ শহুৰেক গংগাৰাম কোলী ১৯৯১ চনৰ পৰা ১৯৯৮ চনলৈকে বায়ানা লোকসভা সমষ্টিৰ পৰা তিনিবাৰ সাংসদ আছিল।ৰঞ্জিতা কোলীয়ে ৰাজস্থানৰে ৰাজকীয় বালিকা বিদ্যালয়ৰ পৰা শিক্ষা গ্ৰহণ কৰে৷ তেওঁৰ স্বামী হোমচান্দজী গংগাৰামজী কোলী৷

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
গীতা কোড়া

**গীতা কোডা** () এগৰাকী ভাৰতীয় ৰাজনীতিবিদ আৰু ভাৰতীয় জনতা পাৰ্টিৰ সদস্য৷ তেওঁ সিংহভুম লোকসভা সমষ্টিৰ এগৰাকী প্ৰাক্তন সংসদ সদস্য। ইয়াৰ পূৰ্বে তেওঁ জয় ভাৰত সামন্ত পাৰ্টিৰ সৈতে জড়িত আছিল। ২০২৪ চনৰ ২৬ ফেব্ৰুৱাৰীত তেওঁ ভাৰতীয় জাতীয় কংগ্ৰেছ এৰি সেইদিনাই বিজেপিত যোগদান কৰে।

## ৰাজনৈতিক কেৰিয়াৰ
কোড়া পশ্চিম সিংভূম জিলাৰ জগানাথপুৰ সমষ্টিৰ পৰা ঝাৰখণ্ড বিধানসভাৰ সদস্য আছিল। তেওঁ এগৰাকী জনগোষ্ঠীয় হো, অনুসূচিত জাতিৰ প্ৰতিনিধি৷ তেওঁৰ বিবাহ ঝাৰখণ্ডৰ প্ৰাক্তন মুখ্যমন্ত্ৰী মধু কোড়াৰ সৈতে হৈছে।

## বঁটা আৰু সন্মান
চেম্পিয়নছ অৱ চেঞ্জ বঁটা, ২০১৯ চনত৷ তেওঁ সমাজ কল্যাণ (আকাংক্ষিত জিলা)ৰ দিশত কৰা কামৰ বাবে উক্ত সন্মান লাভ কৰিছিল। ২০ জানুৱাৰী ২০২০ তাৰিখে বিজ্ঞান ভৱন, নতুন দিল্লীত ভাৰতৰ ৰাষ্ট্ৰপতি প্ৰণৱ মুখাৰ্জীয়ে তেওঁক এই বঁটা প্ৰদান কৰে।

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
কিল্লী কৃপা ৰাণী

**ড° কিল্লী কৃপা ৰাণী** ( ; জন্ম: ১৯ নৱেম্বৰ ১৯৬৫) অন্ধ্ৰপ্ৰদেশৰ এগৰাকী ভাৰতীয় ৰাজনীতিবিদ। ভাৰতীয় সংসদৰ প্ৰাক্তন সদস্য আৰু ইয়াৰ পূৰ্বে ২০০৯ চনৰ পৰা ২০১৪ চনলৈকে শ্ৰীকুলমক প্ৰতিনিধিত্ব কৰিছিল। তেওঁ কলিংগ জাতিৰ।  ২০২৪ চনৰ এপ্ৰিল মাহত ৱাই এছ আৰ চি পিৰ পৰা পদত্যাগ কৰি ভাৰতীয় জাতীয় কংগ্ৰেছত তেওঁ যোগদান কৰে।

## ব্যক্তিগত জীৱন
কৃপা ৰাণীয়ে অন্ধ্ৰপ্ৰদেশৰ শ্ৰীকাকুলাম জিলাৰ টেককালিত জন্ম লাভ কৰে। তেওঁৰ পিতৃ-মাতৃ কাময়া আৰু কৌওছালিয়া। ১৯৮৫ চনত ৰামমোহন ৰাওৰ সৈতে তেওঁ বিবাহপাশত আবদ্ধ হয়৷ তেওঁলোকৰ দুটা সন্তান আছে। বিশাখাপট্টনমৰ অন্ধ্ৰ মেডিকেল কলেজৰ পৰা তেওঁ চিকিৎসা বিজ্ঞানত এম বি বি এছ লাভ কৰিছিল। তেওঁ গ্ৰামোহন ৰাও ন্যাসৰ আহ্বায়ক, যি গ্ৰাম্য অঞ্চলত বিনামূলীয়া খোৱাপানী, বিনামূলীয়া চিকিৎসা শিবিৰ, বিনামূলীয়া প্ৰসৱ আৰু অন্ধসকলক বিনামূলীয়া কেটাৰেক্ট অপাৰেছন প্ৰদানৰ দিশত কাম কৰে। 

## কেৰিয়াৰ
তেওঁ ৰাজনীতিত প্ৰৱেশ কৰি ভাৰতীয় জাতীয় কংগ্ৰেছ দলত যোগদান কৰে৷ ইয়াৰ পূৰ্বে তেওঁ ৱাই এছ ৰাজশেখৰ ৰেড্ডীৰ পঢ়াযাত্ৰা সম্পূৰ্ণ কৰে। ২০০৪ চনৰ সাধাৰণ নিৰ্বাচনত তেওঁ পৰাস্ত হৈছিল যদিও ২০০৯ চনত চাৰিবাৰৰ সাংসদ কিঞ্জাৰাপু য়েৰান নাইডুক পৰাস্ত কৰি জয়ী হৈছিল। ২০১২ চনৰ অক্টোবৰ মাহত তেওঁক ১৫ নং লোকসভা আৰু মনমোহন সিংৰ কেবিনেটত ৰাজ্যিক, যোগাযোগ আৰু তথ্য প্ৰযুক্তি মন্ত্ৰী হিচাপে অন্তৰ্ভুক্ত কৰা হয়। তেওঁ আছিল স্বাস্থ্য আৰু পৰিয়াল কল্যাণ সমিতিৰ সদস্য; বৈদেশিক পৰিক্ৰমা মন্ত্ৰালয়ৰ পৰামৰ্শদাতা সমিতিৰ সদস্য আৰু কেন্দ্ৰীয় সমাজ কল্যাণ ব’ৰ্ডৰ সদস্য।

২০১৪ চনত তেওঁ ৰাম মোহন নাইডু কিঞ্জৰাপুৰ হাতত পৰাস্ত হৈছিল। তেওঁ ভাৰতীয় জাতীয় কংগ্ৰেছ পদত্যাগ কৰে আৰু পিছত ২০১৯ চনৰ ২৮ ফেব্ৰুৱাৰীত ৱাইএছআৰচিপিত যোগদান কৰে। ২০২৪ চনত নেতৃত্বৰ প্ৰতি থকা অসন্তুষ্টিৰ কাৰণে ৱাইএছআৰচিপি এৰি কংগ্ৰেছ ৰাজ্যিক ইউনিটৰ সভাপতিৰ উপস্থিতিত কংগ্ৰেছত যোগদান কৰে৷
## তথ্যসূত্ৰ

শ্ৰেণী:চিকিৎসাবিদ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:অন্ধ্ৰপ্ৰদেশৰ ব্যক্তি
শ্ৰেণী:ভাৰতৰ নাৰী
শ্ৰেণী:জীৱিত ব্যক্তি
শ্ৰেণী:ৰাজনৈতিক ক্ষেত্ৰত নাৰী
কেশৰবাই ক্ষীৰসাগৰ

**কেশৰবাই ক্ষীৰসাগৰ (**(১৯৩০-২০০৬) এগৰাকী ভাৰতীয় ৰাজনীতিক আছিল৷ তেওঁ লোকসভালৈ তিনিবাৰ নিৰ্বাচিত হৈছিল৷

## প্ৰাৰম্ভিক জীৱন
১৯২৭ চনৰ ২৯ মাৰ্চত পুনেৰ নিমগাওঁ হালুংগী গাঁৱত কেশৰবাইৰ জন্ম হয়।.

## কৰ্মজীৱন
সামাজিক কামৰ বাবে পৰিচিত ক্ষীৰসাগৰ ১৯৬২ চনত ৰাজুৰী গাঁৱৰ (বীদ) সৰপঞ্চ আৰু ১৯৬৭ চনত পঞ্চায়ত সমিতিৰ অধ্যক্ষ নিৰ্বাচিত হয়। ১৯৭২ চনত চৌছালাক প্ৰতিনিধিত্ব কৰি ভাৰতীয় জাতীয় কংগ্ৰেছৰ ৰাজনীতিবিদ হিচাপে মহাৰাষ্ট্ৰ বিধানসভাত যোগদান কৰে আৰু ইয়াৰ *কমিটি অন পাব্লিক অণ্ডাৰটেকিংছ*ত কাৰ্যনিৰ্বাহ কৰে।

১৯৮০ চনৰ ভাৰতীয় সাধাৰণ নিৰ্বাচনৰ সময়ত আই এন চি (I)-এ বীড় সমষ্টিৰ পৰা ক্ষীৰসাগৰক আনুষ্ঠানিক প্ৰাৰ্থী হিচাপে লোৱা হৈছিল। ৬৭,৫০৩ ভোটৰ ব্যৱধানত নিকটতম প্ৰতিদ্বন্দ্বীক পৰাস্ত কৰি তেওঁ এই আসনখন লাভ কৰে আৰু সপ্তম লোকসভাৰ সদস্য হয় (১৯৮০–৮৪)। তেওঁ ১৯৮৪ আৰু ১৯৯১ চনত পুনৰ লোকসভালৈ নিৰ্বাচিত হয়। এগৰাকী সাংসদ হিচাপে তেওঁ চৰকাৰী ভাষাৰ সমিতিকে ধৰি বিভিন্ন সংসদীয় সমিতিত কাৰ্যনিৰ্বাহ কৰে। পিছলৈ ক্ষীৰসাগৰে জাতীয়তাবাদী কংগ্ৰেছ দল (এনচিপি)ত যোগদান কৰে।

## ব্যক্তিগত জীৱন
১৫ বছৰ বয়সত কেশৰবাইৰ সোণাজিৰাও ক্ষীৰসাগৰৰ সৈতে বিবাহ সম্পন্ন হয়৷তেওঁলোকৰ ৮গৰাকী সন্তান৷  তেওঁলোকৰ এজন পুত্ৰ জয়দত্তজী ক্ষীৰসাগৰ ১৯৯০ চনত মহাৰাষ্ট্ৰ বিধানসভালৈ নিৰ্বাচিত হয়। তেওঁক মৰমেৰে কেশ্বাৰকাকু বুলি কোৱা হৈছিল আৰু ২০০৬ চনৰ ৪ অক্টোবৰত মুম্বাইৰ এখন চিকিৎসালয়ত তেওঁৰ মৃত্যু হয়।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
পদ্মশ্ৰী কুদুমুলা

**পদ্মশ্ৰী কুদুমুলা** () এগৰাকী শিক্ষক আৰু দশম লোকসভা (১৯৯১–৯৬)ৰ প্ৰাক্তন সদস্য৷ তেওঁ অন্ধ্ৰপ্ৰদেশৰ নেল্লোৰ সংৰক্ষিত সমষ্টিক প্ৰতিনিধিত্ব কৰে। তেওঁ ভাৰতীয় জাতীয় কংগ্ৰেছ দলৰ সৈতে জড়িত।

## আৰম্ভণি জীৱন
১৯৬১ চনৰ ২৪ ছেপ্টেম্বৰত অন্ধ্ৰপ্ৰদেশৰ নেল্লোৰ জিলাত কুদুমুলা মীৰয়াৰ ঘৰত জন্মগ্ৰহণ কৰিছিল। নেল্লোৰৰ শ্ৰী ভেংকটেশ্বৰ বিশ্ববিদ্যালয়ত অধ্যয়ন কৰি তেওঁ বি.এছ.চি., বি.এড. আৰু ৰাজনীতি বিজ্ঞানত এম.এ ডিগ্ৰী লাভ কৰে৷

## কৰ্মজীৱন
ৰাজনীতিত যোগদান কৰাৰ আগতে কুদুমুলাই শিক্ষক হিচাপে কাম কৰিছিল। তেওঁ এগৰাকী সামাজিক কৰ্মী৷ তেওঁ প্ৰান্তীয় সম্প্ৰদায়সমূহক শিক্ষা প্ৰদান কৰা কাৰ্যত মনোনিৱেশ কৰে । ১৯৮৬ চনত তেওঁ ভাৰতীয় জাতীয় কংগ্ৰেছ (আই) দলৰ সদস্য হয় আৰু ১৯৯১ চনত কুদুমুলাই নেল্লোৰ সংৰক্ষিত সমষ্টিৰ পৰা দশম লোকসভালৈ নিৰ্বাচনৰ বাবে আনুষ্ঠানিক কংগ্ৰেছ প্ৰাৰ্থী হিচাপে থিয় দিয়ে। তেওঁৰ নিকটতম প্ৰতিদ্বন্দ্বী তেলেগু দেশম পাৰ্টিৰ এম নাগাভুষানম্মাৰ বিৰুদ্ধে ২,৬৮,৬২৬ টা ভোট লাভ কৰে।তেওঁ সদনৰ কাৰ্যকালত ৭৩ সংখ্যক সাংবিধানিক সংশোধনী বিধেয়কৰ বাবে যৌথ সমিতিৰ সদস্য হিচাপে কাৰ্যনিৰ্বাহ কৰিছিল।

কুদুমুলাই ১৯৯৬ চনলৈকে সংসদৰ সদস্য হিচাপে কাৰ্যনিৰ্বাহ কৰিছিল৷ তাৰপিছত কংগ্ৰেছে লক্ষ্মী পানাবাকাক সাধাৰণ নিৰ্বাচনৰ আনুষ্ঠানিক প্ৰাৰ্থী হিচাপে ঘোষণা কৰিছিল।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
অজিতা শ্ৰীবাস্তৱ

**অজিতা শ্ৰীবাস্তৱ ()** এগৰাকী ভাৰতীয় গায়িকা, শিক্ষাবিদ আৰু এগৰাকী সমাজকৰ্মী। শ্ৰীবাস্তৱ মিৰ্জাপুৰ আৰু ইয়াৰ চাৰিওফালৰ অঞ্চলৰ লোক সংগীতৰ এক জনপ্ৰিয় ৰূপ কাজাৰী লোকগীতৰ জনপ্ৰিয়তা আৰু প্ৰচাৰৰ বাবে জনাজাত। কলা ক্ষেত্ৰত আগবঢ়োৱা অৱদানৰ বাবে ভাৰত চৰকাৰে তেওঁক ২০২২ চনত পদ্মশ্ৰী বঁটা প্ৰদান কৰিছিল।

## জীৱন আৰু শিক্ষা
শ্ৰীবাস্তৱৰ জন্ম উত্তৰ প্ৰদেশৰ বাৰাণসীত হৈছিল। তেওঁ প্ৰয়াগৰাজৰ প্ৰয়াগ সংগীত সমিতিৰ পৰা সংগীত প্ৰভাকৰ, গোৰখপুৰ বিশ্ববিদ্যালয়ৰ বি. এড. আৰু বেনাৰস হিন্দু বিশ্ববিদ্যালয়ৰ পৰা এম.এ. সম্পূৰ্ণ কৰিছে।
পিছলৈ শ্ৰীবাস্তৱে মিৰ্জাপুৰৰ পেছাত এজন বিখ্যাত কবি, লেখক আৰু উকীল ৰসবিহাৰী লালক বিয়া কৰায় আৰু তাত বসতি স্থাপন কৰে। তেওঁলোকৰ একমাত্ৰ সন্তান অনুৰাগ আনন্দে ভাৰতীয় বায়ু সেনাত সেৱা আগবঢ়াই।

## কৰ্মজীৱন
শ্ৰীবাস্তৱে ১৯৮০ চনত অল ইণ্ডিয়া ৰেডিঅ' বাৰাণসীৰ সৈতে তেওঁৰ পেছাদাৰী কেৰিয়াৰ আৰম্ভ কৰিছিল। তেওঁ অল ইণ্ডিয়া ৰেডিঅ', লক্ষ্ণৌ দূৰদৰ্শন, সংগীত নাটক একাডেমী উত্তৰ প্ৰদেশ, ভাৰতীয় সাংস্কৃতিক সম্পৰ্ক পৰিষদ, বৈদেশিক পৰিক্ৰমা মন্ত্ৰালয়, এনচিজেডচিচি প্ৰয়াগৰাজ, পৰ্যটন মন্ত্ৰালয়, সংস্কৃতি মন্ত্ৰালয়, দিল্লী চৰকাৰ, ভাৰতীয় সেনা আৰু টি-চিৰিজকে ধৰি বিভিন্ন সংগঠনৰ সৈতে জড়িত হৈ দায়িত্ব পালন কৰি আহিছে। 
২০১৭ চনত তেওঁ ৪০ বছৰৰ শিক্ষকতা কেৰিয়াৰৰ পিছত আৰ্য কন্যা ইণ্টাৰ কলেজৰ প্ৰবক্তা হিচাপে অৱসৰ গ্ৰহণ কৰে।  তেতিয়াৰে পৰা তেওঁ ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত কাজাৰী আৰু অঞ্চলটোৰ অন্যান্য লোক সংগীতৰ সংৰক্ষণ, প্ৰসাৰ আৰু প্ৰচাৰৰ বাবে সম্পূৰ্ণৰূপে সময় উৎসৰ্গা কৰি আহিছে।

## পুৰস্কাৰসমূহ
* ২০২২ –পদ্মশ্ৰী বঁটা 
*২০২১ – বিশ্ব হিন্দী গৱেষণা প্ৰচাৰ বঁটা
*২০২১ – কাজলি কোকিলা বঁটা
*২০২১ – যোগ্য শিক্ষক আৰু কাজলী গায়ক বঁটা
*২০২১, ২০১০ – চাৰ্ক ফছৱাল বঁটা
*২০২১, ২০২০, ২০১৯ – উত্তৰ প্ৰদেশ চৰকাৰৰ দ্বাৰা নাৰী শক্তি পুৰস্কাৰ
*২০২০ – কাশী আনন্দ বঁটা
*২০১৯ – সেউজীয়া উত্তৰ প্ৰদেশ, স্বচ্ছ উত্তৰ প্ৰদেশ বিশেশ সন্মান
*২০১৯– কাজলি কৰ্মশালা মুখ্য প্ৰশিক্ষক বঁটা
*২০১৭ – নমামি জাগৃতি সন্মান
*২০১৭ – উত্তৰ প্ৰদেশ সংগীত নাটক একাডেমী বঁটা
*২০১১ – বৈশ্য গৌৰৱ সন্মান
*২০০৮ – অমৰ উজলাৰ দ্বাৰা নাৰী শক্তি সন্মান
*১৯৯৬ – কাজলী সম্ৰাজ্ঞী বঁটা

## তথ্যৰ উৎস
শ্ৰেণী: লোকশিল্পীশ্ৰেণী: ভাৰতীয় ব্যক্তিশ্ৰেণী: গায়িকাশ্ৰেণী: শিক্ষাবিদশ্ৰেণী: সমাজকৰ্মী
কমলা কেশৱানী

**কমলা কেশৱানী** (; ২৭ আগষ্ট ১৯৩৪ - ৯ মে' ২০০৯) এগৰাকী ভাৰতীয় লোকগীতৰ শিল্পী আৰু নেপথ্য গায়িকা আছিল। তেওঁ ভাৰতৰ অন্যতম জনপ্ৰিয় সিন্ধি ভাষাৰ গায়িকা।

## প্ৰাৰম্ভিক জীৱন
১৯৩৪ চনৰ ২৭ আগষ্টত ব্ৰিটিছ ইণ্ডিয়া (বৰ্তমান পাকিস্তান)ৰ সিন্ধৰ কৰাচীত কমলাৰ জন্ম হৈছিল। তেওঁৰ পিতৃ-মাতৃ চুক্কুৰৰ আছিল। তেওঁৰ পিতৃ গোবিন্দ ৰাম মাদনানী এজন টেলিফোন অপাৰেটৰ আছিল। চুক্কুৰত স্কুলত পঢ়িছিল আৰু ভাৰত বিভাজন হোৱাৰ সময়ত তেওঁৰ বয়স আছিল মাত্ৰ ১৩ বছৰ। আন হিন্দু সিন্ধীসকলৰ দৰে ১৯৪৭ চনত ভাৰতলৈ প্ৰব্ৰজন কৰি প্ৰথমে যোধপুৰত, তাৰ পিছত বিকানেৰত আৰু শেষত জয়পুৰত বসতি স্থাপন কৰে। জয়পুৰত শিক্ষা অব্যাহত ৰাখি ৰাজস্থান বিশ্ববিদ্যালয়ৰ পৰা কলা শাখাত স্নাতক ডিগ্ৰী লাভ কৰে। স্কুলীয়া দিনৰ পৰাই তেওঁৰ সংগীত আৰু গীত পৰিৱেশনৰ প্ৰতি আগ্ৰহী আছিল।

## গান গোৱাৰ জীৱন
অল ইণ্ডিয়া ৰেডিঅ’ৰ পৰাই তেওঁ গায়িকাৰ জীৱন আৰম্ভ কৰিছিল। তেওঁ ছিন্ধি আৰু ৰাজস্থানী দুয়োটা ভাষাত চাহৰা বা লাড়া, চুফী কালম আৰু লোকগীতৰ বহুতো বিয়া নাম গাইছিল। তেওঁৰ কিছুমান জনপ্ৰিয় গীত হিজ মাষ্টৰ ভইচ আৰু অল ইণ্ডিয়া ৰেডিঅ’ই ৰেকৰ্ডিং কৰিছিল। সমগ্ৰ ভাৰত আৰু বিদেশৰ বিবাহ পাৰ্টি, সামাজিক সভা আৰু সংগীত অনুষ্ঠানত গীত গাইছিল। তেওঁ ভাৰতীয় টিভি চেনেলতো অনুষ্ঠান পৰিৱেশন কৰিছিল। তেওঁৰ গীতৰ কেইবাটাও এলবাম মুকলি কৰা হৈছিল।

বিখ্যাত সংগীতজ্ঞ চি. অৰ্জুনে তেওঁক প্লেবেক গায়ক হিচাপে সিন্ধি চিনেমাত পৰিচয় কৰাই দিছিল। তলত উল্লেখ কৰা সিন্ধী ভাষাৰ ভাৰতীয় ছবিসমূহত প্লেবেক গায়িকা হিচাপে তেওঁ অভিনয় কৰিছিল 

* *হো জামালো*
* *ধীৰ না জামান কৰিম*
* *লাডলী*

## মৃত্যু
২০০৯ চনৰ ৯ মে'ত ভাৰতৰ জয়পুৰত কমলা কেশৱানীৰ মৃত্যু হয়।

শ্ৰেণী:ভাৰতীয় নাৰী
দিয়া কুমাৰী

**দিয়া কুমাৰী** (, জন্ম-৩০ জানুৱাৰী ১৯৭১) ভাৰতীয় জনতা পাৰ্টিৰ এগৰাকী ভাৰতীয় ৰাজনীতিবিদ৷ তেওঁ বৰ্তমান ভজন লাল শৰ্মাৰ মন্ত্ৰালয়ত প্ৰেম চন্দ বৈৰৱাৰ সৈতে ৰাজস্থানৰ ষষ্ঠ উপ-মুখ্যমন্ত্ৰী হিচাপে কাৰ্যনিৰ্বাহ কৰি আছে। বৰ্তমান তেওঁ ১৬ নং ৰাজস্থান বিধানসভাত বিধায়ক হিচাপে বিদ্যাধৰ নগৰক প্ৰতিনিধিত্ব কৰি আছে। তেওঁ জয়পুৰ ৰাজ্যৰ কাচৱাহা পৰিয়ালৰ সদস্য।

তেওঁ ২০১৯ চনৰ পৰা ২০২৩ চনৰ ভিতৰত ৰাজসামন্দ সংসদীয় আসনৰ পৰা লোকসভাৰ সদস্য আছিল।

## প্ৰাথমিক জীৱন আৰু শিক্ষা
১৯৭১ চনৰ ৩০ জানুৱাৰীত জয়পুৰত ভাৰতীয় সেনাৰ এজন সজ্জিত বিষয়া আৰু হোটেলৰ মালিক ভৱানী সিং আৰু পদুমী দেৱীৰ ঘৰত দিয়া কুমাৰীয়ে জন্মগ্ৰহণ কৰে। তেওঁ ব্ৰিটিছ ৰাজৰ সময়ৰ জয়পুৰৰ অন্তিমজন শাসক মহাৰাজা দ্বিতীয় মান সিংহৰ নাতিনী।

কুমাৰীয়ে মডাৰ্ণ স্কুল (নতুন দিল্লী), জি.ডি. সোমানী মেম’ৰিয়েল স্কুল, মুম্বাই আৰু মহাৰাণী গায়ত্ৰী দেৱী বালিকা পাব্লিক স্কুল, জয়পুৰত অধ্যয়ন কৰিছিল। ১৯৮৯ চনত লণ্ডনৰ চেলচিয়া স্কুল অৱ আৰ্টছত শিক্ষা গ্ৰহণ কৰি সুকুমাৰ কলাত স্নাতক ডিপ্লমা আৰু মাননীয় ড. জয়পুৰৰ এমিটি বিশ্ববিদ্যালয়ৰ পৰা দৰ্শনত ডক্টৰেট ডিগ্ৰী লাভ কৰে।
## ৰাজনৈতিক জীৱন
দিয়া কুমাৰীৰ প্ৰয়াত পিতৃ তথা জয়পুৰৰ প্ৰাক্তন উপাধি ৰজা ভৱানী সিঙে ১৯৮৯ চনৰ লোকসভা নিৰ্বাচনত জয়পুৰৰ পৰা কংগ্ৰেছৰ টিকটত প্ৰতিদ্বন্দ্বিতা কৰিছিল যদিও বিজেপিৰ প্ৰাৰ্থীৰ হাতত পৰাস্ত হয়।

কুমাৰীৰ তোলনীয়া আইতাক আৰু জয়পুৰৰ প্ৰাক্তন ৰাণী গায়ত্ৰী দেৱীয়ে ১৯৬২, ১৯৬৭ আৰু ১৯৭১ চনত তিনিবাৰকৈ জয়পুৰ সমষ্টিৰ পৰা সাংসদ হিচাপে নিৰ্বাচিত হৈছিল।

২০১৩ চনৰ ১০ ছেপ্টেম্বৰত জয়পুৰত এখন সভাত তেতিয়াৰ গুজৰাটৰ মুখ্যমন্ত্ৰী নৰেন্দ্ৰ মোডী, বিজেপিৰ সভাপতি ৰাজনাথ সিং আৰু ৰাজস্থানৰ প্ৰাক্তন মুখ্যমন্ত্ৰী বসুন্ধৰা ৰাজেৰ উপস্থিতিত দুই লাখ জনতাৰ সন্মুখত কুমাৰীয়ে ভাৰতীয় জনতা পাৰ্টিত যোগদান কৰে।২০১৩ চনৰ ৰাজস্থান বিধানসভাৰ নিৰ্বাচনত ছাৱাই মধুপুৰৰ পৰা তেওঁ বিজেপিৰ প্ৰাৰ্থী হিচাপে প্ৰতিদ্বন্দ্বিতা কৰিছিল আৰু বিধায়ক হৈছিল। কিন্তু ২০১৮ চনৰ নিৰ্বাচনত তেওঁ প্ৰতিদ্বন্দ্বিতা কৰা নাছিল৷ সেইবাৰ বিজেপি পৰাস্ত হৈছিল।২০১৯ চনত ৰাজসামন্দৰ পৰা লোকসভালৈ সংসদৰ সদস্য হিচাপে তেওঁ নিৰ্বাচিত হয়। তেওঁ ৮৫৮,০০০ ভোট লাভ কৰে আৰু পৰাজিত প্ৰাৰ্থীৰ লগত তেওঁৰ ভোটৰ ব্যৱধান আছিল ৫৫১,০০০ ভোটৰ৷ এই ব্যৱধান ২০১৯ চনৰ শীৰ্ষ ২০টা বৃহৎ জয়ৰ ব্যৱধানৰ ভিতৰত গণ্য কৰা হয়।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজস্থানৰ ব্যক্তি
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:জীৱিত ব্যক্তি
নীলম মানসিং চৌধুৰী

**ড.নীলম মানসিং চৌধুৰী ()** (জন্ম: ১৪ এপ্ৰিল, ১৯৫১) এগৰাকী চণ্ডিগড়ৰ থিয়েটাৰ শিল্পী। তেওঁ বিশ্বজুৰি কাম কৰিছে। তেওঁৰ পৰিচালনা শ্ৰেণীৰ থিয়েটাৰে ২০০৩ চনৰ সংগীত নাটক একাডেমী বঁটা লাভ কৰিছে। তেওঁ ২০১১ চনত পদ্মশ্ৰী বঁটা লাভ কৰিছিল। নীলম মানসিং পঞ্জাৱ বিশ্ববিদ্যালয়ৰ অধ্যাপক এমিৰিটাছ হিচাপে কৰ্মৰত। 

তেওঁৰ সুপৰিচিত নাটকসমূহৰ ভিতৰত আছে কিচেন কথা, চুট, য়েৰমা, নাগমন্দা, চাইলটৰ পাগল মহিলা, লিটল ইওলফ, তিতা ফল,নেকেড ভইচেচ, স্ত্ৰী পাত্ৰ আৰু গুম্ম হাই। 

## প্ৰাৰম্ভিক জীৱন
নীলমৰ জন্ম ১৯৫০ চনত হৈছিল আৰু তেওঁ পঞ্জাৱৰ অমৃতসৰত ডাঙৰ দীঘল হৈছিল। তেওঁ চণ্ডিগড়ৰ পাঞ্জাৱ বিশ্ববিদ্যালয়ৰ পৰা কলা শাখাৰ ইতিহাসত স্নাতকোত্তৰ ডিগ্ৰী সমাপ্ত কৰিছিল। ১৯৭৫ চনত দিল্লীৰ নেচনেল স্কুল অৱ ড্ৰামাৰ পৰা স্নাতক ডিগ্ৰী লাভ কৰিছিল আৰু ইব্ৰাহিম আলকাজীৰ অধীনত প্ৰশিক্ষণ লাভ কৰিছিল।

## থামাচা (২০২৩)

থামাচা হৈছে নীলম মন সিং চৌধুৰীৰ দ্বাৰা পৰিচালিত আৰু ২০২৩ চনত প্ৰিমিয়াৰ হোৱা এক সমালোচকৰ দ্বাৰা প্ৰশংসিত প্ৰসিদ্ধ ভাৰতীয় নাট্য প্ৰযোজনা। নাটকখন হৈছে প্ৰতিষ্ঠিত উৰ্দু লেখক ছাদাত হাছান মাণ্টোৰ চিন্তাপ্ৰৱণ ৰচনাসমূহৰ এক অভিযোজন। য'ত সামাজিক সমস্যা আৰু মানুহৰ দুৰ্বলতাৰ কেঁচা আৰু আপোচহীন অন্বেষণ ফুটাই তোলা হৈছে। 
সুবিন কে কে (লাইট ডিজাইন এণ্ড ষ্টেজ মেনেজাৰ), আৰু প্ৰদৰ্শক শৰৎ মেৰাকী, শিবিল পৰৱত, গাৰ্গি অনাথন, আৰু অশ্বতী ৰাজক লৈ গঠিত এক প্ৰতিভাশালী দলৰ সৈতে সহযোগী সঞ্চালক হিচাপে ভাজিন্দৰ কুমাৰৰ অৱদানৰ দ্বাৰা প্ৰযোজনাটো সমৃদ্ধ হৈছে, যাৰ আকৰ্ষণীয় চিত্ৰায়নে মাণ্ট'ৰ বৰ্ণনাবোৰৰ আৱেগিক তীব্ৰতা আৰু সত্যতাৰ সৈতে জীৱন্ত কৰি তুলিছে। 
নাটকখন হৈছে এক দৃশ্যমান আৰু আৱেগিক উৎকৃষ্ট কৃতি, যাৰ অভিনৱ মঞ্চায়ন, সূক্ষ্ম প্ৰদৰ্শন, আৰু আকৰ্ষণীয় পোহৰৰ ডিজাইনে কাহিনীটো দৰ্শকৰ ওচৰত উন্নত ৰূপে তুলি ধৰিছে। *থামাচা*ত পৰিচয়, নৈতিকতা আৰু সামাজিক বিমূৰ্ততাৰ বিষয়বস্তু ৰখা হৈছে। ইয়াত মাণ্ট'ৰ মানৱ আচৰণ আৰু সামাজিক ভণ্ডামিৰ কালজয়ী সমালোচনা প্ৰতিফলিত হৈছে।

## তথ্যৰ উৎস
শ্ৰেণী: ভাৰতীয় ব্যক্তি
লোকাল বাছ

**লোকাল বাছ** (বাংলা: লোকাল বাস) হ'ল জালালি ছেটৰ মমতাজ আৰু ৰেপাৰ শাফায়াতৰ বাংলাদেশী লোকগীত। প্ৰীতমৰ ৰচনা কৰা গীতটি গানচিল বেনাৰত মুক্তি দিয়া হৈছে।

## গাঁথনি

এই গীতটিৰ সুৰ প্ৰীতমৰ। তেওঁ বিভিন্ন ধৰণৰ পৰীক্ষা-নিৰীক্ষা কৰি ভাল পায়। লকাল বাছ আছিল হিপ-হপ আৰু লোকসংগীতৰ সংমিশ্ৰণ। হিপ-হপৰ লগত লোকসংগীত মিহলি কৰাটো কঠিন আছিল। ডিজিটেল ডাব ষ্টেপ গীতৰ কাম প্ৰথমবাৰৰ বাবে কাম কৰে মমতাজে।

## মুক্তিৰ ইতিহাস

গীতটো এবছৰৰো অধিক সময় ধৰি উন্নত পৰ্যায়ত আছিল। তাৰ পিছত, গানচিল মিউজিকে ইয়াক সেউজ সংকেত দিয়ে। গানটো ২০১৬ চনৰ ২ ছেপ্টেম্বৰত ইউটিউবত এটা মিউজিক ভিডিঅ'ৰ সৈতে মুক্তি লাভ কৰে আৰু কেইঘণ্টামানৰ ভিতৰতে ভাইৰেল হৈ পৰে। ৫ দিনত এই গীতটিয়ে ইউটিউবত ডেৰ লাখতকৈ অধিক ভিউ লাভ কৰে।

## অভ্যৰ্থনা

এই গানটো বাংলাদেশৰ প্ৰায় সকলো সংগীত শ্ৰোতাৰ ওচৰত সমাদৃত হৈছে। এই গীতটি প্ৰথমবাৰৰ বাবে মমতাজে এজন হিপ-হপ শিল্পীৰ সৈতে পৰিবেশন কৰে।

## তথ্যসূত্ৰ
শ্ৰেণী:সংগীত
শ্ৰেণী:লোকগীত
শ্ৰেণী:গীত
শ্ৰেণী:বাংলাদেশ
চেলজা কুমাৰী

**চেলজা কুমাৰী** (, জন্ম- ২৪ ছেপ্টেম্বৰ ১৯৬২) এগৰাকী ভাৰতীয় ৰাজনীতিবিদ আৰু ভাৰতীয় সংসদৰ নিম্ন সদন লোকসভাৰ সদস্য। তেওঁ ভাৰতীয় জাতীয় কংগ্ৰেছৰ সদস্য হিচাপে মনমোহন সিঙৰ প্ৰধানমন্ত্ৰী পদত থকা সময়ত 'সামাজিক ন্যায় আৰু সৱলীকৰণ আৰু পৰ্যটন বিভাগ'ৰ কেন্দ্ৰীয় ৰাজ্যিক মন্ত্ৰী হিচাপে কাৰ্যনিৰ্বাহ কৰিছিল।

১৯৯৬ চনৰ নিৰ্বাচনত তেওঁ সমষ্টি ছিৰছাৰ পৰা প্ৰথমবাৰৰ বাবে ১৯৯১ চনত লোকসভালৈ নিৰ্বাচিত হৈছিল। ২০০৯ চনত আম্বলাৰ পৰা লোকসভালৈ নিৰ্বাচিত হোৱাৰ পিছত তেওঁক সামাজিক ন্যায় আৰু সৱলীকৰণ মন্ত্ৰী হিচাপে নিযুক্তি দিয়া হয়। ২০১৯ চনত আম্বালাৰ পৰা সাধাৰণ নিৰ্বাচনত প্ৰতিদ্বন্দ্বিতা কৰিছিল যদিও তেওঁ পৰাস্ত হয়৷ তাৰ পিছত তেওঁ ৰাজ্যৰ ৰাজনীতিলৈ পুনৰ উভতি আহে, সেই বছৰৰ শেষৰ ফালে কংগ্ৰেছ দলৰ হাৰিয়ানা গোটৰ সভাপতি নিৰ্বাচিত হয়।

২০১৪ চনৰ পৰা ২০২০ চনলৈ ৰাজ্যসভাৰ সদস্য হৈ থকা সময়ত তেওঁ ২০২৪ চনৰ ভাৰতীয় সাধাৰণ নিৰ্বাচনত ছিৰছা সমষ্টিৰ পৰা পুনৰ লোকসভালৈ নিৰ্বাচিত হৈছিল।

## প্ৰাথমিক জীৱন আৰু শিক্ষা
১৯৬২ চনৰ ২৪ ছেপ্টেম্বৰত পাৰভুৱালা হিছাৰৰ এটা চামাৰ পৰিয়ালত ভাৰতীয় জাতীয় কংগ্ৰেছৰ ৰাজনীতিবিদ চৌধুৰী দলবীৰ সিঙৰ ঘৰত চেলজা কুমাৰীয়ে জন্মগ্ৰহণ কৰিছিল। তেওঁ নতুন দিল্লীৰ কনভেণ্ট অৱ জিছুছ এণ্ড মেৰীত অধ্যয়ন কৰে৷ পিছলৈ তেওঁ পঞ্জাব বিশ্ববিদ্যালয়ত অধ্যয়ন কৰে আৰু তাৰ পৰাই স্নাতকোত্তৰ ডিগ্ৰী সম্পূৰ্ণ কৰে ।

## ৰাজনৈতিক কেৰিয়াৰ
১৯৯০ চনত মহিলা কংগ্ৰেছৰ সভাপতি হিচাপে চেলজাই ৰাজনৈতিক জীৱন আৰম্ভ কৰে। ১৯৯১ চনত তেওঁ হাৰিয়ানাৰ শিৰসাৰ পৰা দশম লোকসভালৈ নিৰ্বাচিত হয়। তেখেতে নৰসিংহ ৰাও নেতৃত্বাধীন কংগ্ৰেছ চৰকাৰৰ কেন্দ্ৰীয় শিক্ষা আৰু সংস্কৃতি ৰাজ্যিক মন্ত্ৰী আছিল । ১৯৯৬ চনত হাৰিয়ানাত কংগ্ৰেছৰ বিপৰ্যয়ৰ পিছতো তেওঁ পুনৰ একাদশ লোকসভালৈ নিৰ্বাচিত হয়।

আম্বালাৰ পৰা ১৫ নং লোকসভালৈ নিৰ্বাচিত হোৱাৰ পিছত চেলজাক মনমোহন সিঙৰ দ্বিতীয় মন্ত্ৰীসভাত পৰ্যটন মন্ত্ৰী হিচাপে নিযুক্তি দিয়া হয়। কাৰ্যকালত আন্তঃৰাষ্ট্ৰীয় সম্পৰ্ক উন্নত কৰাৰ লক্ষ্যৰে ইটালী আৰু চাইপ্ৰাছৰ দৰে দেশ তেওঁ ভ্ৰমণ কৰিছিল।

২০১৪ চনত চেলজা নিজৰ গৃহ ৰাজ্য হাৰিয়ানাৰ পৰা ৰাজ্যসভাৰ উচ্চ সদনলৈ নিৰ্বাচিত হৈছিল। তেওঁ ২০১৯ ভাৰতীয় সাধাৰণ নিৰ্বাচন আম্বালাৰ পৰা বিফলভাৱে প্ৰতিদ্বন্দ্বিতা কৰি ভাৰতীয় জনতা পাৰ্টিৰ ৰত্ন লাল কাটাৰিয়াৰ হাতত পৰাস্ত হৈছিল। তাৰ পিছত ৰাজ্যখনৰ ৰাজনীতিত পুনৰ আগ্ৰহ প্ৰকাশ কৰি ছেপ্টেম্বৰ মাহত হাৰিয়ানা প্ৰদেশ কংগ্ৰেছ কমিটীৰ সভাপতি হিচাপে নিযুক্তি লাভ কৰে৷।

২০২৪ চনৰ সাধাৰণ নিৰ্বাচনত কুমাৰী চেলজাক ভাৰতীয় জাতীয় কংগ্ৰেছয়ে চিৰশা - অনুসূচিত জাতি সংসদীয় সমষ্টিৰ পৰা লোকসভা নিৰ্বাচনত প্ৰতিদ্বন্দ্বিতা কৰিবলৈ মনোনীত কৰিছে।

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:পঞ্জাব, ভাৰতৰ ব্যক্তি
জু ৱেনজুন

**জু ৱেনজুন** এগৰাকী চীনা গ্ৰেণ্ডমাষ্টাৰ (GM) আৰু ঘাইকৈ মহিলা বিশ্ব দবা চেম্পিয়ন হিচাপে পৰিচিত। তেওঁ চাৰিবাৰ মহিলা বিশ্ব দবা চেম্পিয়নশ্বিপ জয় কৰিছে (২০১৮, ২০১৮, ২০২০, ২০২৩) আৰু বৰ্তমান শীৰ্ষ মহিলা বিশ্ব চেম্পিয়ন। তদুপৰি, তেওঁ বিশ্ব ব্লিৎজ চেম্পিয়ন আৰু দুবাৰ বিশ্ব ৰেপিড চেম্পিয়ন। 

কৰ্মজীৱন 
*জুৱে ৭ বছৰ বয়সত দবা খেলিবলৈ আৰম্ভ কৰিছিল।

*২০০৪: এছিয়ান মহিলা দবা চেম্পিয়নশ্বিপত তৃতীয় স্থান অধিকাৰ কৰাৰ ফলত ২০০৬ চনৰ মহিলা বিশ্ব দবা চেম্পিয়নশ্বিপত খেলাৰ সুযোগ লাভ কৰে। 
*২০১০ আৰু ২০১৪: চীন মহিলা দবা চেম্পিয়নশ্বিপত বিজয়ী হয়।
*২০১১: হাংঝৌ মহিলা গ্ৰেণ্ডমাষ্টাৰ দবা টুৰ্ণামেণ্টত বিজয়ী হয়, তেতিয়াৰ মহিলা বিশ্ব চেম্পিয়ন হৌ ইফানক পৰাস্ত কৰি।
*২০১৪: ফিদে মহিলা গ্ৰেণ্ড প্ৰিস্কত সফল হৈ GM নৰ্ম অৰ্জন কৰি GM উপাধি লাভ কৰে। 
*২০১৭: মহিলা বিশ্ব ৰেপিড দবা চেম্পিয়নশ্বিপ জয় কৰে। 
*২০১৮: মে' মাহত মহিলা বিশ্ব দবা চেম্পিয়নৰ খিতাপ লাভ কৰে আৰু নৱেম্বৰ মাহত সফলতাৰে তাক ৰক্ষা কৰে।
*২০২০: মহিলা বিশ্ব চেম্পিয়নশ্বিপ ২০২০ ত আলেক্সান্দ্ৰা গৰ্যাচকিনাক পৰাস্ত কৰি মুকুট ৰক্ষা কৰে। 
*২০২৩: মহিলা বিশ্ব দবা চেম্পিয়নশ্বিপত লেই টিংজিয়েক ৬½–৫½ স্ক’ৰত পৰাস্ত কৰি চতুৰ্থবাৰ মুকুট লাভ কৰে। 
*২০২৪: টাটা ষ্টীল দবা টুৰ্ণামেণ্টত আলিৰেজা ফিৰৌজাক পৰাস্ত কৰি তেওঁ বিশেষভাৱে চৰ্চিত হয়। 
*২০২৪: মহিলা বিশ্ব ব্লিৎজ চেম্পিয়নশ্বিপত বিজয়ী হয়।
## দলীয় সফলতা
*২০০৮-বৰ্তমান: চীন ৰাষ্ট্ৰীয় মহিলা দবা দলৰ হৈ খেলি আহিছে। 
*২০১০: এছিয়ান গেমছত দলীয় সোণৰ পদক লাভ কৰে। 
*২০১৬: ৪২ সংখ্যক দবা অলিম্পিয়াডত চীন মহিলা দলৰ হৈ সোণৰ পদক লাভ কৰে। 
*২০১৮: অলিম্পিয়াডত পুনৰ সোণৰ পদক লাভ কৰে। 
*২০০৯ আৰু ২০১১: মহিলা বিশ্ব দলীয় দবা চেম্পিয়নশ্বিপত বিজয়ী হয়। 
*২০১২, ২০১৪, ২০১৬: মহিলা এছিয়ান নেচনছ দবা কাপত সোণৰ পদক লাভ কৰে। 
### চীন চেচ লীগ
জু ৱেনজুনে চীন চেচ লীগ (CCL) ত সাংহাই ক্লাবৰ হৈ প্ৰতিদ্বন্দ্বিতা কৰে।

### তথ্যসূত্ৰ

শ্ৰেণী:বিশ্বৰ মহিলা দবা খেলুৱৈ
শ্ৰেণী:গ্ৰেণ্ডমাষ্টাৰ
শ্ৰেণী:বিশ্বৰ দবা খেলুৱৈ
শ্ৰেণী:দবা খেল
কৰণী মাতা

**কৰণী মাতা** (; ; অথবা **ভাগৱতী কৰণীজী মহাৰাজ**)
এগৰাকী হিন্দু শক্তি আৰু বিজয়ৰ দেৱী; যাক ভাগৱতী, মেহাই, জগদম্বা, আৰু কিনিয়ানী আদি বিভিন্ন নামেৰে জনা যায়। এগৰাকী যোদ্ধা ঋষি হিচাপে বৰ্ণনা কৰা দেৱীগৰাকী পশ্চিম ৰাজস্থানত ১৪ আৰু ১৬ শতিকাৰ ভিতৰত বাস কৰিছিল। কৰণী মাতা উত্তৰ-পশ্চিম ভাৰতৰ ৰাজপুত আৰু চৰণসকলৰ সংৰক্ষক দেৱী। সগতীৰ ৰূপত তেওঁক হিংলাজ বা দুৰ্গাৰ অৱতাৰ হিচাপেও পূজা কৰা হয়। বিকানেৰ আৰু যোধপুৰ ৰাজপৰিয়ালৰ আধিকাৰিক দেৱী। অঞ্চলটোৰ ইতিহাস গঢ় দিয়াত কৰণীজীয়ে গুৰুত্বপূৰ্ণ ভূমিকা পালন কৰিছিল। অঞ্চলটোত ৰাজপুত আধিপত্য প্ৰতিষ্ঠাৰ লগত তেওঁৰ ঘনিষ্ঠ সম্পৰ্ক আছে। তেওঁৰ আশীৰ্বাদত ৰাও জোধা আৰু ৰাও বিকাই যোধপুৰ আৰু বিকানেৰ ৰাজ্য প্ৰতিষ্ঠা কৰে। বিকানেৰ আৰু যোধপুৰৰ মহাৰাজৰ অনুৰোধত তেওঁ এই অঞ্চলৰ দুটা গুৰুত্বপূৰ্ণ দুৰ্গ বিকানেৰ দুৰ্গ আৰু মেহৰনগড় দুৰ্গৰ ভেটি স্থাপন কৰে। তেওঁ তপস্বী জীৱন কটাইছিল আৰু জীৱনকালত তেওঁক বহুলভাৱে শ্ৰদ্ধা কৰা হৈছিল। মাৰৱাৰ অঞ্চলৰ ভাৰতীয় সৈন্যয়ো কৰণী মাতাক তেওঁলোকৰ সংৰক্ষক দেৱী হিচাপে গণ্য কৰে।

কৰণী মাতা মন্দিৰৰ ভিতৰত আটাইতকৈ বিখ্যাত হৈছে দেশনোকৰ কৰণী মাতা মন্দিৰ, য'ত মন্দিৰ আৰু ইয়াৰ আশে-পাশে থকা ওৰাণ ভূমি সকলো জীৱৰ বাবে পবিত্ৰ অভয়াৰণ্য আৰু কাৰো ক্ষতি হ'ব নালাগে। ৰাজস্থানত ক’লা হৰিণাক পবিত্ৰ বুলি গণ্য কৰা হয়; কাৰণ কৰণী মাতাই তেওঁলোকক সুৰক্ষা দিয়ে।

## প্ৰসংগ

## বাহ্যিক সংযোগ

* Read Details about Karni Mata Temple
* National Geographic News: Rats Rule at Indian Temple
* Deshnok Temple A three-minute video news report on Karni Mata, aka the "Bagwati Karniji" temple in Deshnoke, Rajasthan.  Accessed 10 August 2007.

শ্ৰেণী:পোখালি
মাণবসা গুৰুবাৰ

**মাণবসা গুৰুবাৰ** হ'ল পূব ভাৰতৰ ওড়িশা ৰাজ্যৰ ওড়িয়া হিন্দুসকলৰ দ্বাৰা পালন কৰা এটা ধৰ্মীয় উৎসৱ। অন্ধ্ৰ প্ৰদেশ, ছত্তীশগড়, দক্ষিণ ঝাৰখণ্ড আৰু দক্ষিণ পশ্চিম বংগত বসবাস কৰা ওডিয়াসকলেও বছৰৰ নিৰ্দিষ্ট দিনত এই উৎসৱ পালন কৰে আৰু উদ্‌যাপন কৰে। এই উৎসৱত মহালক্ষ্মী দেৱীক অধিষ্ঠাত্ৰী দেৱী হিচাপে পূজা কৰা হয়। ভক্তসকলে বিশ্বাস কৰে যে এই ব্ৰত পালনৰ সময়ত দেৱীয়ে নিজেই প্ৰতিটো ঘৰলৈ আগমন কৰে আৰু গৃহত বসবাস কৰা লোকসকলক দুখ-কষ্ট দূৰ কৰি সমৃদ্ধি প্ৰদান কৰে। আঘোণ মাহৰ প্ৰতি বৃহস্পতিবাৰে এই ব্ৰত আচাৰ  অনুষ্ঠিত হয়।

সাধাৰণতে বিশ্বাস কৰা হয় যে দেৱী লক্ষ্মী পৰিষ্কাৰ-পৰিচ্ছন্নতাৰ প্ৰতি বিশেষভাৱে আকৰ্ষিত, গতিকে সকলোৱে নিজৰ ঘৰখন ভালদৰে পৰিষ্কাৰ কৰি জটিল ঝোটি চিতাৰ শিক্ষাৰে সিহঁতৰ ঘৰ সজাই তোলে। পৰম্পৰা অনুসৰি দেৱীয়ে গাঁৱৰ আটাইতকৈ সুন্দৰ সজ্জিত আৰু সুসম ঘৰখনত - ভক্তি, পাৰিবাৰিক ঐক্য আৰু বৈবাহিক আনন্দৰ প্ৰতীক - স্বাস্থ্য, সুখ আৰু সমৃদ্ধিৰ আশীৰ্বাদ প্ৰদান কৰে।

## ইতিহাস

লক্ষ্মী পুৰাণত বৰ্ণিত দেৱী লক্ষ্মীৰ হিন্দু পৌৰাণিক কাহিনীৰ পৰা এই উৎসৱৰ উৎপত্তি হৈছে। শাস্ত্ৰ মতে, দেৱী লক্ষ্মীয়ে এবাৰ শ্ৰিয়া নামৰ এজন নিম্নবৰ্ণৰ মহিলাক লগ কৰিছিল, যিটো কাৰণে ভগৱান জগন্নাথৰ জ্যেষ্ঠ ভাতৃ বলোৰামক ক্ষুব্ধ কৰি তুলিছিল৷ ফলস্বৰূপে লক্ষ্মী দেৱীক জগন্নাথ মন্দিৰৰ পৰা বহিষ্কাৰ কৰা হয়৷ হিন্দুসকলৰ বাবে চাৰিটা পবিত্ৰ তীৰ্থস্থান (চাৰিধাম)ৰ ভিতৰত জগন্নাথ মন্দিৰ অন্যতম। দেৱী লক্ষ্মীয়ে মন্দিৰ এৰি গুচি যায়। কিন্তু দেৱীয়ে মন্দিৰ ত্যাগ কৰাৰ পিছত তাৰ স্বামী আৰু স্বামীৰ ডাঙৰ ভাইক খাদ্য, পানী আৰু অন্যান্য সকলো সুখ-সুবিধাৰ পৰা বঞ্চিত হ’বলৈ আৰু তীব্ৰ দুখ-কষ্ট সহ্য কৰিবলৈ অভিশাপ দিয়ে। *লক্ষ্মী পুৰাণৰ* এই বিশেষ গল্পটোৱে অস্পৃশ্যতাৰ সামাজিক দুষ্টতাৰ বিৰুদ্ধে কথা কয় আৰু নাৰীবাদ আৰু নাৰী সবলীকৰণৰ বিষয়বস্তুৰ ওপৰত আলোকপাত কৰে। ইয়াত দেৱী লক্ষ্মীক পুৰুষৰ আধিপত্যৰ বিৰুদ্ধে এক শক্তিশালী শক্তি হিচাপে চিত্ৰিত কৰা হৈছে। 

এই কাহিনীৰ পৰা অনুপ্ৰাণিত হৈ ভক্তসকলে লক্ষ্মী দেৱীক পূজা কৰে। পূজাৰ যোগেদি ভক্তসকলে দেৱীৰ অপৰিসীম শক্তি আৰু আশীৰ্বাদ উদযাপন কৰে। এই উপাসনাই সমাজত সামাজিক সমতাৰ ধাৰণাটো  প্ৰসাৰিত কৰে।

## তথ্যসূত্ৰ

শ্ৰেণী:হিন্দু ধৰ্ম
শ্ৰেণী:হিন্দু দেৱী
শ্ৰেণী:ধৰ্মীয় উৎসৱ
শ্ৰেণী:লোকগাথা
অগ্ৰি

**অগ্ৰি হাংগেন** বা **অগ্ৰি হাংকেন** হৈছে মেইতেই বা মণিপুৰী সাংস্কৃতিক সংগীত অনুষ্ঠান, য'ত সূৰ্য্যৰ বিভিন্ন উপাধি আৰু পৃথিৱী সৃষ্টিৰ পৌৰাণিক কাহিনী বৰ্ণনা কৰা হয়। এয়া সাধাৰণতে লাই হাৰাওবা উৎসৱৰ শেষত গোৱা হয় আৰু ইয়াৰ বিষয়বস্তু পৃথিৱী সৃষ্টিৰ মিথৰ সৈতে গভীৰভাৱে জড়িত। এই গীতটোক সৰ্বশক্তিমান ঈশ্বৰৰ প্ৰতি কৃতজ্ঞতাৰ প্ৰকাশ বুলি গণ্য কৰা হয়। ইয়াক এজন পুৰুষ গায়কৰ কোৰাছৰ দ্বাৰা গোৱা হয়, য'ত মাইবাক অগ্ৰদূত হিচাপে ৰখা হয়। কোৰাছৰ গায়কসকলে বৃত্তাকাৰ ৰূপত সংগীত ৰচনা আৰু পৰিবেশন কৰে আৰু তেওঁলোকৰ শাৰীবোৰ অবিচ্ছেদ্যভাৱে ৰাখিবলৈ নিৰ্দেশ দিয়া হয়। ইয়াৰ যাদুকৰী শক্তিৰ বাবে বিখ্যাত কাৰণ ইয়াৰ কেইটামান শাৰীৰ পৰিৱৰ্তনৰ জৰিয়তে ৰাষ্ট্ৰ আৰু জনসাধাৰণৰ বাবে সমৃদ্ধি বা ধ্বংস কঢ়িয়াই অনাৰ ক্ষমতা আছে বুলি বিশ্বাস কৰা হয়।

বহুতো শাসকে নিজৰ বিজয় বা ৰাজ অভিষেকৰ সময়ত এই গীতটো গাইছিল। গান গোৱাৰ উপৰিও নৃত্যও পৰিৱেশন কৰিছিল। প্ৰশাসন আৰু সামাজিক আচৰণৰ ওপৰত এখন কিতাপ হ'ল *লাইছৰা ফাম*। সেই প্ৰাচীন পাণ্ডুলিপিত এই গীতটোৰ উল্লেখ আছে। সেই পুথিখনত অগ্ৰি গীতটো ৩৩ খ্ৰীষ্টাব্দত নংটা লাইলেন পাখাংপাৰ ৰাজ অভিষেকৰ সময়ত গীত গোৱা বুলি উল্লেখ আছে। *নাওথিংখং ফাম্বাল কাবাত* কোৱা হৈছে যে ঋষি লুৱাগে মেইতেই ৰজাৰ ৰাজকুমাৰক শিকোৱাৰ সময়ত এই গীতটো গাইছিল। মেইটেই পৌৰাণিক কাহিনীৰ অংশৰ পৰা এই তথ্য জনা যায়। চেইথাৰল কুম্বাবা অনুসৰি, ৬৬৩ চনৰ ঠিক আগতে এই ঘটনা সংঘটিত হৈছিল। কিছুমান ক্ষেত্ৰত অগ্ৰি গীতটোক মেইতেই জনগোষ্ঠীৰ প্ৰকৃত যুদ্ধৰ গীত হিচাপে উল্লেখ কৰা হৈছে। অগ্ৰি সংগীতক আদিম মেইতেই সাহিত্যৰ অন্যতম শ্ৰেষ্ঠ ৰচনা হিচাপে বিবেচনা কৰা হয়।

## মিথোলজি
মেইতেই সংস্কৃতি অনুসৰি, এই নৃত্যৰ উৎপত্তি সৃষ্টি মিথৰ লগত জড়িত। সনামহি আৰু পাখাংবা আছিল বিশ্বৰ সৃষ্টিকৰ্তা সিদবা মাপু (সলাইলেল) আৰু তেওঁৰ পত্নী লাইমাৰেল সিদাবিৰ পুত্ৰ। 

সিদবা মাপুৱে নিজৰ উত্তৰাধিকাৰী নিৰ্ধাৰণ কৰিবলৈ দুই পুত্ৰক এটা পৰীক্ষা দিয়ালে। তেওঁ ঘোষণা কৰিছিল যে, যিয়ে বিশ্বটো সৰ্বপ্ৰথমে চক্ৰাকাৰভাৱে ঘূৰি আহিব, তেওঁেই সিংহাসন লাভ কৰিব। 

সনামহিয়ে যাত্ৰা আৰম্ভ কৰিলে, আৰু তেতিয়ালৈকে লাইমাৰেল সিদাবিয়ে তেওঁৰ কনিষ্ঠ পুত্ৰ পাখাংবাক পৰামৰ্শ দিলে যে তেওঁ যেন সিদবা মাপুৰ সিংহাসনৰ চাৰিওফালে সাতবাৰ চক্ৰাকাৰভাৱে ঘূৰি আহে। পাখাংবাই এইটো কৰিলে আৰু সিদবা মাপুৱে এইটো বিশ্ব চক্ৰাকাৰে ভ্ৰমণ কৰাৰ সমান বুলি মনি ল’লে।

সিদবা মাপুৱে সিংহাসন পাখাংবাক দিলে। পিছত, সনামহিয়ে নিজৰ পৰিক্ৰমা শেষ কৰি উভতি আহি পাখাংবাক সিংহাসনত বহি থকা দেখি অতি ৰোষান্বিত হৈছিল। সিদবা মাপুৱে ১২টা অপ্সৰাক সৃষ্টি কৰি পাখাংবাক ৰক্ষা কৰাৰ বাবে প্ৰেৰণ কৰিলে। অপ্সৰাসকলে পাখাংবাক ঘেৰাও কৰি নৃত্য কৰিবলৈ ধৰিলে, যি প্ৰক্ৰিয়াই "ঔগ্ৰি"ৰ জন্ম দিছিল।

## প্ৰচলন
এই নৃত্যগীত সাধাৰণতে লাই হাৰাওবা উৎসৱৰ সময়ত প্ৰদৰ্শন কৰা হয়। ই জনগোষ্ঠীৰ কল্যাণ নিশ্চিত কৰাৰ উদ্দেশ্যে সম্পাদিত হয়। লগতে, এইটো সিদবা মাপুৰ প্ৰতি কৃতজ্ঞতা জ্ঞাপন কৰাৰ গীত হিচাপে ধৰা হয়। অতীতে, ৰাজ্যৰ ৰজা সকলে নতুন দেশ বিজয়ৰ সময়ত বা নিজে সিংহাসনত উপবিষ্ট হোৱাৰ সময়ত এই নৃত্য নিজে কৰিছিল।

## অঞ্চলীয় প্ৰচলন
মেইতেই গ্ৰন্থ *Leithak Leikharole* অনুসৰি, অগ্ৰি হাংগেল হৈছে মণিপুৰৰ পৰম্পৰাগত নৃত্য।

### গ্ৰন্থসূত্ৰ
* 
* 
* 
* 
* 

## বাহ্যিক সংযোগ
* 

## তথ্যসূত্ৰ

শ্ৰেণী:মণিপুৰ শ্ৰেণী:লোকগাথা
শ্ৰেণী:সাহিত্য
শ্ৰেণী:গীত
শ্ৰেণী:সংস্কৃতি
মাহছুৰী

**মাহছুৰী বিনতি পাণ্ডক মায়া ()** নামেৰে মালয়েছিয়াৰ এগৰাকী যুৱতী আছিল। তেওঁ অষ্টাদশ শতিকাৰ শেষৰ ফালে মালয়েছিয়াৰ উত্তৰ-পশ্চিম কেদাহৰ এটা দ্বীপ পুলাউ লাংকাৱীত বাস কৰিছিল। লোককথা অনুসৰি, তাইৰ ওপৰত ব্যভিচাৰৰ অভিযোগ আছিল আৰু ছুৰিকাঘাতকৰি মৃত্যুদণ্ড দিয়া হৈছিল। মাহছুৰীৰ সমাধি মাকাম মাহছুৰী দ্বীপটোত পৰ্যটকৰ আকৰ্ষণ হৈ পৰিছে। 

## কিংবদন্তী
মাহছুৰী এজন ফুকেট মালয়ৰ জীয়ৰী আছিল যি তেওঁলোকৰ জন্মস্থান ফুকেট প্ৰদেশৰ পৰা ইউৰোপীয়ৰ দ্বাৰা তানজুং চালাং বা জাংকচেলিয়ন নামেৰে ওলোৱা উন্নত জীৱনৰ সন্ধানত লাংকাৱি দ্বীপলৈ স্থানান্তৰিত হৈছিল। তেওঁ লাংকাৱিৰ আটাইতকৈ ধুনীয়া মহিলা আছিল আৰু যোদ্ধা ৱান ডাৰুছক বিয়া কৰাইছিল। 
যুদ্ধৰ কামত তেওঁৰ স্বামীয়ে থাইলেণ্ডৰ বিৰুদ্ধে কেদাহৰ হৈ যুদ্ধলৈ যাব লগা হৈছিল (কেদাহ-ছিয়াম যুদ্ধ ১৮২১) মাহছুৰীক ঘৰতে অকলশৰীয়া কৰি যুদ্ধলৈ গৈছিল। এই সময়তে মাহছুৰীয়ে ডেৰামং নামৰ এজন যুৱ ভ্ৰমণকাৰীৰ সৈতে বন্ধুত্ব স্থাপন কৰিছিল। গাঁৱৰ মুৰব্বীৰ পত্নী ৱান মাহোৰাই মাহছুৰীৰ সৌন্দৰ্যক লৈ আগৰেপৰাই ঈৰ্ষা কৰিছিল। তাই এটা উৰাবাতৰি বিয়পাইছিল যে মাহছুৰী অবিশ্বাসী আৰু ৱান দাৰুছৰ অনুপস্থিতিত ডেৰামঙৰ সৈতে সম্পৰ্ক ৰক্ষা কৰি আছে। অৱশেষত উৰাবাতৰিবোৰ যথেষ্ট শক্তিশালী হৈ উঠিছিল যে গাওঁবাসীয়ে মুকলিকৈ তাইৰ ওপৰত ব্যভিচাৰৰ অভিযোগ উত্থাপন কৰিছিল। 
মাহছুৰীয়ে নিজকে নিৰ্দোষী বুলি গাঁৱবাসীৰ আগত অনুৰোধ কৰিছিল। কিন্তু কোনেও তাইক বিশ্বাস কৰা নাছিল। 

মাহছুৰীক গছত বান্ধি হত্যা কৰিব ধৰিলে কিন্তু তাইক মৃত্যুদণ্ড দিব নোৱাৰিলে। মৃত্যুদণ্ডৰ প্ৰতিটো প্ৰচেষ্টা বিফল হোৱাৰ পিছত মাহছুৰীয়ে গাঁওবাসীক তাইৰ পৰিয়ালৰ 'কেৰিছ'ৰ দ্বাৰা হত্যা কৰিবলৈ কৈছিল। যেতিয়া তাইক ছুৰিকাঘাত কৰা হৈছিল, সেই আঘাতৰ পৰা বগা তেজ বৈ গৈছিল। এয়াই তাইৰ নিৰ্দোষতাক সূচায়। কিছুমান চৰাই তাইৰ শৰীৰ ঢাকিবলৈ তাইৰ ওপৰেৰে উৰি গৈছিল। তাইৰ মৃত্যুৰ উশাহৰ সৈতে মাহছুৰীয়ে লাংকাৱীক সাত প্ৰজন্মৰ দুৰ্ভাগ্য ৰখাৰ বাবে অভিশাপ দিছিল। 

ৰাজ্যখনত সোনকালেই চিয়ামিজ আৰ্মাডাৰ দ্বাৰা অভিযান চলোৱা হৈছিল। পদাং মাট চিৰাটৰ গাওঁবাসীসকলে তেওঁলোকৰ ধানখেতি বোৰ শ্যামসকলৰ হাতত পৰিবলৈ দিয়াৰ সলনি জ্বলাই দিছিল। 

মাহছুৰিৰ পৰিয়াল পিছত শ্যাম তথা বৰ্তমানৰ থাইলেণ্ডলৈ উভতি আহে। 

## প্ৰভাৱ
মাহছুৰীৰ মৃত্যুৰ পিছত হোৱা কেইবা দশকৰ বিফল শস্যৰ কথা উল্লেখ কৰি বহুতো লাংকাৱী স্থানীয় লোকে এই কিংবদন্তীক সঁচা বুলি বিশ্বাস কৰে। লাংকাৱীকো থাইলেণ্ডে বহুবাৰ আক্ৰমণ কৰিছিল, যিটো ১৮২১ চনত সংঘটিত হৈছিল। কৃষকসকলে জ্বলাই দিয়া পথাৰখন এতিয়াও বেৰাছ টেৰবাকাৰ বা "পোৰা চাউল" বুলি জনা যায়। বিংশ শতিকাৰ শেষৰ ফালে সাতটা প্ৰজন্ম পাৰ হোৱাৰ পিছতহে লাংকাৱীয়ে পৰ্যটনস্থলী হিচাপে সমৃদ্ধি লাভ কৰিবলৈ আৰম্ভ কৰে। 
মাহছুৰীৰ বংশধৰসকলে থাইলেণ্ডৰ বুকিটত বাস কৰি আছে আৰু বংশৰ লোকসকলে মাজে মধ্যে তেওঁৰ সমাধি দৰ্শন কৰিবলৈ লাংকাৱীলৈ আহে।  তেওঁলোকৰ ভিতৰত আছিল চিৰণ্ট্ৰা য়ায়ে (ศิรินทรา ยายี) প্ৰকৃত মালয় নাম: ৱান আইশ্বাহ ৱান নৱাৱী। তেওঁ ২০২০ চনত কেদাহ ভ্ৰমণৰ সময়ত চৰ্চালৈ আহিছিল।

## তথ্যৰ উৎস
শ্ৰেণী:কিংবদন্তি
শ্ৰেণী:মালয়েছিয়া
গীতা চন্দ্ৰন

**গীতা চন্দ্ৰন ()** এগৰাকী ভাৰতীয় নৃত্যশিল্পী আৰু কণ্ঠশিল্পী।  কৰ্ণাটকী সংগীতৰ প্ৰশিক্ষণ প্ৰাপ্ত আৰু তেওঁ ভাৰতীয় শাস্ত্ৰীয় নৃত্য ভাৰতনাট্যমৰ এগৰাকী প্ৰসিদ্ধ শিল্পী। গীতাই থিয়েটাৰ, নৃত্য, শিক্ষা, ভিডিঅ' আৰু চলচ্চিত্ৰত এই কৰা কামৰ বাবেও স্বীকৃত। 

## কৰ্মজীৱন
ধ্ৰুপদী কলাত নিজৰ সীমা সম্প্ৰসাৰিত কৰাৰ বাবে, চন্দ্ৰনে নৃত্যশিল্পী, সংগীতজ্ঞ, লেখক, কবি, চিত্ৰশিল্পী, থিয়েটাৰ-ব্যক্তিত্ব, শিক্ষাবিদ, দাৰ্শনিক, ভাষাবিদ আৰু পোছাক আৰু ফেশ্বন ডিজাইনাৰসকলৰ সৈতে সহযোগিতা কৰিছে। 

## প্ৰাৰম্ভিক জীৱন আৰু শিক্ষা
তেওঁ দিল্লীৰ লেডী শ্ৰী ৰাম কলেজত গাণিতিক পৰিসংখ্যা অধ্যয়ন কৰিছিল। ভাৰতনাট্যম অভিনয়ত তেওঁৰ বিশেষত্ব তেওঁৰ প্ৰথম গুৰু অভিনয় সৰস্বতীৰ ভৰিত আৰম্ভ হৈছিল। তাৰ পিছত গুৰু যমুনা কৃষ্ণন আৰু শ্ৰীমতী কলানিধি নাৰায়ণনে তেওঁৰ দক্ষতা উন্নত কৰাত সহায় কৰিছিল। সংস্কৃতি মন্ত্ৰালয়ৰ পৰা গীতাৰ জুনিয়ৰ ফেলোশ্বিপ ভাচিকা অভিনায়াৰ ওপৰত এটা প্ৰকল্পৰ আছিল, যিয়ে তেওঁৰ নৃত্যক কৰ্ণাটকি কণ্ঠশিল্পী হিচাপে তেওঁৰ প্ৰশিক্ষণৰ সৈতে সংযুক্ত কৰিছিল। 
তেওঁ তেওঁৰ জ্যেষ্ঠ ফেলোশ্বিপৰ সময়ত উত্তৰৰ ভক্তিমূলক কবিসকলৰ কবিতা আৰু পেডবোৰ ভাৰতনাট্যমৰ তালিকাত একত্ৰিত কৰিছিল। 
১৯৮৪ চনত আইআইএমচিৰ পৰা স্নাতকোত্তৰ ডিগ্ৰী লাভ কৰাৰ পিছত তেওঁ এনএমিডিয়া ফাউণ্ডেশ্যনত অংশগ্ৰহণ কৰাৰ আগতে এবছৰৰ বাবে আইআইএমচিত পাঠ্যক্ৰম সমন্বয়ক হিচাপে কাম কৰিছিল। য'ত তেওঁ প্ৰখ্যাত মিডিয়া বিশিষ্ট ব্যক্তি নিখিল চক্ৰৱৰ্তী আৰু আইআইএমচিৰ প্ৰাক্তন সঞ্চালক এন.এল. চাওলাৰ সৈতে কাম কৰিছিল। 

## নেতৃত্বৰ ভূমিকা
তেওঁ কেন্দ্ৰীয় সংগীত নাটক অকাডেমীৰ কাৰ্যবাহী পৰিষদৰ মনোনীত ব্যক্তি আৰু তেওঁ এছএনএৰ সাধাৰণ পৰিষদৰ সদস্যা। তেওঁ ভাৰতীয় সাংস্কৃতিক সম্পৰ্ক পৰিষদৰ সাধাৰণ পৰিষদৰ সদস্যা আৰু আইচিচিআৰৰ তালিকাভুক্তি সমিতিৰ সদস্যা। তেওঁ বিৰলা ইনষ্টিটিউট অৱ টেকন'লজী, পিলানিৰ অধ্যাপক এডজেণ্ট, যি এই দৃঢ় বিশ্বাসৰ দ্বাৰা চালিত যে নৃত্যই মানুহৰ জীৱনত এক পৰিৱৰ্তন আনিব পাৰে। 

## তথ্যৰ উৎস
শ্ৰেণী: নৃত্যশিল্পী 
শ্ৰেণী:ভাৰতীয় মহিলা কণ্ঠশিল্পী
শ্ৰেণী: ভাৰতীয় ব্যক্তি
ভাৰতৰ মহিলা মুখ্যমন্ত্ৰী সকলৰ তালিকা

**মুখ্যমন্ত্ৰী** হ’ল কোনো এখন ৰাজ্যৰ মুখ্য শাসক। তেওঁ হ’ল ৰাজ্যিক শাসন ব্যৱস্থা আৰু ৰাজ্যিক ৰাজনীতিৰ কেন্দ্ৰবিন্দুস্বৰূপ। সংবিধানৰ ১৬৪ (১) নং অনুচ্ছেদ অনুসৰি ৰাজ্যপালে বিধানসভাৰ সংখ্যাগৰিষ্ঠ দলনেতাজনক মুখ্যমন্ত্ৰী হিচাপে নিযুক্তি দিয়ে। কিন্তু কোনো এটা দলে সংখ্যাগৰিষ্ঠতা লাভ কৰিব নোৱাৰিলে, ৰাজ্যপালে তেওঁৰ স্ব-বিচাৰ ক্ষমতা প্ৰয়োগ কৰি মুখ্যমন্ত্ৰী নিযুক্তি দিব পাৰে। নিয়ুক্তিৰ সময়ত মুখ্যমন্ত্ৰীজন বিধানসভাৰ সদস্য নহ'লে, নিযুক্তি পোৱাৰ ছমাহৰ ভিতৰত তেওঁ বিধানমণ্ডললৈ নিৰ্বাচিত হ'ব লাগিব আৰু নিযুক্তিৰ পিচত তেওঁ ৰাজ্যপালৰ ওচৰত কাৰ্যভাৰ গ্ৰহণ আৰু গোপনীয়তাৰ শপত-বাক্য পাঠ কৰিব লাগে। তেওঁ বিধানসভাৰ সংখ্যাগৰিষ্ঠ সদস্যৰ সমৰ্থনতহে তেওঁৰ কাৰ্যকালত বাহাল থাকে। ১৬৪(২)নং অনুচ্ছেদ মতে মন্ত্ৰীসভা সামূহিকভাৱে ৰাজ্যিক বিধানসভাৰ ওচৰত দায়বদ্ধ থাকিব। 

১৯৪৭ চনৰ পৰা ভাৰতত ১৭ গৰাকী মহিলা মুখ্যমন্ত্ৰী হৈছে। মুখ্যমন্ত্ৰী হোৱা প্ৰথম মহিলাগৰাকী আছিল ভাৰতীয় জাতীয় কংগ্ৰেছ দলৰ সুচেতা কৃপালানী,তেওঁ ১৯৬৩ চনৰ ২ অক্টোবৰত উত্তৰ প্ৰদেশৰ মুখ্যমন্ত্ৰী হিচাপে শপত গ্ৰহণ কৰিছিল। এতিয়ালৈ আটাইতকৈ দীৰ্ঘদিনীয়া মহিলা মুখ্যমন্ত্ৰী হিচাপে দায়িত্বভাৰ গ্ৰহণ কৰিছে ভাৰতীয় জাতীয় কংগ্ৰেছৰ শীলা দীক্ষিত, তেওঁ [দিল্লীৰ মুখ্যমন্ত্ৰীৰ হিচাপে কাৰ্যনিৰ্বাহ কৰিছিল আৰু পোন্ধৰ বছৰতকৈও অধিক সময় মুখ্যমন্ত্ৰী পদত অধিষ্ঠিত হৈ আছিল। তামিলনাডুৰ [জয়ললিতা জয়ৰামই এতিয়ালৈ মুখ্যমন্ত্ৰী হিচাপে দ্বিতীয় সৰ্বাধিক কাৰ্যকাল চলাইছিল, ২০১৬ চনত মৃত্যুৰ আগলৈকে তেওঁ মুখ্যমন্ত্ৰী পদত অধিষ্ঠিত আছিল। মুখ্যমন্ত্ৰী পদত অধিষ্ঠিত হৈ থাকি মৃত্যুবৰণ কৰা জয়ললিতা জয়ৰাম প্ৰথমগৰাকী মহিলা মুখ্যমন্ত্ৰী। আনহাতে ভি. এন. জনাকী ৰামচন্দ্ৰন আটাইতকৈ কম (মাত্ৰ ২৩ দিন)দিনৰ বাবে হোৱা মহিলা মুখ্যমন্ত্ৰী। ভাৰতৰ ২৮খন ৰাজ্য আৰু ৮খন কেন্দ্ৰীয় শাসিত অঞ্চলৰ মাত্ৰ ১২খন ৰাজ্য আৰু ১খন কেন্দ্ৰীয় শাসিত অঞ্চলত এতিয়ালৈ মহিলাই মুখ্যমন্ত্ৰী হিচাপে কাৰ্যনিৰ্বাহ কৰিছে। 

বৰ্তমান সৰ্বভাৰতীয় তৃণমূল কংগ্ৰেছ দলৰ পশ্চিম বংগৰ মুখ্যমন্ত্ৰী মমতা বেনাৰ্জী ভাৰতৰ একমাত্ৰ মহিলা মুখ্যমন্ত্ৰী
## ভাৰতীয় মহিলা মুখ্যমন্ত্ৰী সকলৰ তালিকা

## উৎস

শ্ৰেণী:ভাৰতীয় নাৰী
শ্ৰেণী:ৰাজনীতিবিদ
দেশী সুৰা

**দেশী সুৰা** ; বা ভাৰতত নিৰ্মিত ভাৰতীয় সুৰা (IMIL) বুলিও জনা যায়। দেশী দাৰু (হিন্দী: দে ছিৰু) ভাৰতত নিৰ্মিত বিদেশী সুৰাৰ বিপৰীতে ভাৰতীয় উপমহাদেশত উৎপাদিত সুৰাৰ এটা স্থানীয় শ্ৰেণী। সস্তীয়া দামৰ বাবে দৰিদ্ৰ লোকৰ মাজত ই এক আটাইতকৈ জনপ্ৰিয় সুৰাপানী। ইয়াক কুহিয়াৰ উপ-উৎপাদন গুড়ৰ পৰা কিম্বন আৰু ডিষ্টিল কৰি তৈয়াৰ কৰা হয়। দেশী সুৰা এটা বহল শব্দ আৰু ইয়াত আইনী আৰু অবৈধভাৱে নিৰ্মিত স্থানীয় সুৰা দুয়োটাই অন্তৰ্ভুক্ত। দেশী দাৰু শব্দটোৱে সাধাৰণতে আইনী মদক বুজায় আনহাতে অন্যান্য প্ৰকাৰৰ দেশীয় মদ (আৰেক আৰু পাম টডি)ক মুনশ্বাইন এলকহল হিচাপে শ্ৰেণীভুক্ত কৰিব পাৰি।

## ব্যুৎপত্তিবিজ্ঞান
মূল প্ৰবন্ধ: দেশী
হিন্দী ভাষাৰ দেশ (দেশ বা অঞ্চল) শব্দৰ পৰা দেশী শব্দটো সাধাৰণতে দেশবাসী বা স্থানীয় লোকৰ অন্তৰ্নিহিত শব্দটো প্ৰায়ে পৰম্পৰাগত বা থলুৱা বুলি গণ্য কৰা খাদ্য বা পানীয়ৰ ক্ষেত্ৰত প্ৰয়োগ কৰা হয়। দাৰু (হিন্দী দাৰু আৰু উৰ্দু دارو) ভাৰতৰ যিকোনো মদ্যপানৰ বাবে ব্যৱহাৰ কৰা পাৰ্চী ভাষাৰ পৰা উৎপন্ন শব্দ। চাৰাব (হিন্দী शराब আৰু উৰ্দু شراب) আন এটা প্ৰায়ে কম কৈ ব্যৱহ্যিত পাৰ্চী ভাষাৰ পৰা উৎপন্ন একে অৰ্থ যুক্ত শব্দ।

## উদ্যোগ
উনা ব্ৰেণ্ড দেশী দাৰু
মেডিকেল জাৰ্নেল *দ্য লেন্সেট*ৰ এটা প্ৰবন্ধত অনুমান কৰা হৈছে যে ভাৰতত সেৱন কৰা মদৰ প্ৰায় দুই তৃতীয়াংশই দেশৰ মদ। *গ্ল'বাছ স্পিৰিটছে* উল্লেখ কৰিছে যে ভাৰতৰ দেশীয় সুৰাৰ বজাৰত প্ৰায় ২৪২ মিলিয়ন কেচ (ভাৰতীয় পানীয় উদ্যোগৰ ৩০%ৰো অধিক) আৰু ইয়াৰ বাৰ্ষিক বৃদ্ধিৰ হাৰ প্ৰায় ৭%। পাকিস্তানৰ সম্পৰ্কে কোনো তথ্য উপলব্ধ নহয় কাৰণ পাকিস্তানত মুছলমানসকলৰ বাবে মদ্যপান আনুষ্ঠানিকভাৱে নিষিদ্ধ যদিও স্থানীয়ভাৱে নিৰ্মিত সুৰা ক'লা বজাৰত বিক্ৰী কৰা হয়।

চৰকাৰী নিয়মত ভাৰতত নিৰ্মিত বিদেশী সুৰাৰ বিপৰীতে দেশীয় সুৰা (IMIL) উৎপাদন, বিতৰণ আৰু খুচুৰা বিক্ৰীৰ বাবে সুকীয়া অনুজ্ঞাপত্ৰৰ ব্যৱস্থা আছে।

## সামাজিক বিষয়
অধিক তথ্যঃ ভাৰতত সংযম আন্দোলন
দেশী সুৰা ভাৰতৰ আটাইতকৈ সস্তীয়া মদ হোৱাৰ বাবে গ্ৰাম্য জনসাধাৰণ আৰু চহৰীয়া দৰিদ্ৰসকলৰ বাবে আটাইতকৈ জনপ্ৰিয় মদ্যপানৰ উপাদান। গ্ৰামাঞ্চলত ঘৰুৱা হিংসা আৰু পৰিয়ালত দৰিদ্ৰতাৰ বাবে অবৈধ দেশীয় সুৰাক দোষাৰোপ কৰা হৈছে। গাঁৱে-ভূঞে দেশীয় সুৰাৰ দোকান/বাৰৰ বিৰুদ্ধে সময়ে সময়ে প্ৰতিবাদ হৈ আহিছে।
## ভেজাল
যিহেতু দেশীয় সুৰা আন স্পিৰিটতকৈ কম খৰচী, সেয়েহে ভাৰতৰ বহু বাৰত দেশীয় সুৰা স্কচ/ইংৰাজী হুইস্কিৰ সৈতে মিহলি কৰাৰ বাতৰি পোৱা গৈছে।

ডিষ্টিলেচন প্ৰক্ৰিয়াত সাৱধানতা অৱলম্বন নকৰিলে আৰু উপযুক্ত সঁজুলি ব্যৱহাৰ নকৰিলে ফিউজেল এলকহল, প্লাম্বিং ছল্ডাৰৰ পৰা সীহ, মিথানলৰ দৰে ক্ষতিকাৰক অশুদ্ধি বিষাক্ত মাত্ৰালৈ ঘনীভূত হ’ব পাৰে। ভাৰত আৰু পাকিস্তানত অবৈধ ভাবে নিৰ্মিত বিষাক্ত সুৰা সেৱনৰ ফলত কেইবাজনো লোকৰ মৃত্যু হোৱাৰ বাতৰি পোৱা গৈছে।

## জনপ্ৰিয় সংস্কৃতিত
বলীউডৰ ছবি, গীতত দেশী দাৰুৰ কেইবাটাও উল্লেখ আছে।

*২০১২ চনৰ ককটেইল ছবিখনত বেনি দয়াল আৰু শালমালি খোলগাডে গোৱা দাৰু দেশী নামৰ গীতটো আছে।[15]
*২০১১ চনৰ ছবি F.A.L.T.U ৰ পাৰ্টি গীতৰ নাম *চৰ বাজ গায় (পাৰ্টি অভি বাকি হায়)*ত দেশী দাৰুৰ উল্লেখ আছে।[16][17]
*২০১১ চনৰ ছবি ৰকষ্টাৰৰ দৃশ্যত মুখ্য অভিনেতা ৰণবীৰ কাপুৰ আৰু মুখ্য অভিনেত্ৰী নৰ্গিছ ফাখৰীয়ে দেশী দাৰু পান কৰা দেখা গৈছে।[18][19]
*২০১৪ চনৰ ছবি মেইন ঔৰ মিষ্টাৰ ৰাইটৰ দেশী দাৰু নামৰ গীত আছে যাক জছবীৰ জাছিয়ে গাইছে।[20][21]

## তথ্য সূত্ৰ
মধু ভাস্কৰন

**মধু ভাস্কৰন** () এগৰাকী ভাৰতীয় অভিযন্তা আৰু আৰ এম আই টি বিশ্ববিদ্যালয়ৰ অধ্যাপক। তেওঁ আৰ এম আই টি বিশ্ববিদ্যালয়ৰ ফাংচনেল মেটেৰিয়েলছ এণ্ড মাইক্ৰ'চিষ্টেমছ ৰিচাৰ্চ গ্ৰুপৰ সহ-নেতৃত্ব কৰে। তেওঁ ২০১৮ চনত "ইলেক্ট্ৰনিক স্কীন"ৰ বিকাশৰ বাবে এপেক এছপায়াৰ বঁটা লাভ কৰে।

## প্ৰাথমিক জীৱন আৰু শিক্ষা
মধু ভাস্কৰণৰ জন্ম আৰু ডাঙৰ-দীঘল হৈছিল ভাৰতৰ চেন্নাইত। . হাইস্কুলৰ পিছত তেওঁ ২০০০ চনৰ পৰা ২০০৪ চনলৈকে কইম্বাটুৰৰ পি এছ জি কলেজ অৱ টেকন'লজিত ইলেক্ট্ৰনিক্স আৰু কমিউনিকেচন ইঞ্জিনিয়াৰিং অধ্যয়ন কৰে আৰু তাৰ পৰাই তেওঁৰ সংগী শৰথ শ্ৰীৰামক লগ পায়। অষ্ট্ৰেলিয়ালৈ যোৱাৰ পিছত ভাস্কৰে ২০০৫ চনত আৰ এম আই টি বিশ্ববিদ্যালয়ত মাইক্ৰ’ইলেক্ট্ৰনিক্স ইঞ্জিনিয়াৰিঙৰ স্নাতকোত্তৰ ডিগ্ৰী লাভ কৰে, আৰু পি এইচ ডি ডিগ্ৰী লাভ কৰে। চাৰি বছৰৰ পাছত ইলেক্ট্ৰনিক মেটেৰিয়েল ইঞ্জিনিয়াৰিঙত স্নাতক ডিগ্ৰী লাভ কৰে। 

## কৰ্মজীৱন
২০০৯ চনত পি এইচ ডি সম্পূৰ্ণ কৰাৰ পিছত মধু ভাস্কৰনে পাইজোইলেক্ট্ৰিক পাতল ছবিৰ অনুসন্ধানৰ বাবে প্ৰতিযোগিতামূলক অষ্ট্ৰেলিয়ান পোষ্ট ডক্টৰেট ফেল’শ্বিপ লাভ কৰে। ২০১০ চনত তেওঁ ফাংচনেল মেটেৰিয়েলছ এণ্ড মাইক্ৰ’চিষ্টেমছ ৰিচাৰ্চ গ্ৰুপৰ সহ-প্ৰতিষ্ঠা আৰু বৰ্তমান সহ-নেতৃত্বশীল। ভাস্কৰনৰ গোটে সৰু ইলেক্ট্ৰনিক যন্ত্ৰৰ বাবে শক্তি প্ৰদানৰ বাবে পাইজোইলেক্ট্ৰিক নেন'-ফিল্মৰ সম্ভাৱনা জুখিছিল। ভাস্কৰনৰ গৱেষণামূলক আগ্ৰহৰ ভিতৰত আছে কাৰ্য্যক্ষম অক্সাইড পাতল ফিল্ম, পৰিধানযোগ্য প্ৰযুক্তি আৰু ষ্ট্ৰেচেবল ইলেক্ট্ৰনিকছ যিবোৰ স্বাস্থ্য নিৰীক্ষণ আৰু যোগাযোগত প্ৰয়োগ কৰিব পাৰি।

উচ্চ উষ্ণতাত প্ৰক্ৰিয়াকৰণ কৰা কাৰ্য্যকৰী অক্সাইড পদাৰ্থক ইলাষ্টিক আৰু প্লাষ্টিক পদাৰ্থৰ সৈতে সংযুক্ত কৰাৰ কাম ভাস্কৰনৰ কামৰ ফলত ষ্ট্ৰেচেবল ইলেক্ট্ৰনিকছ আৰু চেন্সৰৰ সৃষ্টি হৈছে, যিবোৰ *ইলেক্ট্ৰনিক স্কীন* হিচাপে পিন্ধিব পাৰি। ভাস্কৰন অষ্ট্ৰেলিয়ান নেন'টেকন'লজি নেটৱৰ্কৰ সদস্য আৰু তেওঁৰ দলটোৱে অৰ্ধপৰিবাহী আন্তঃপৃষ্ঠৰ বৈশিষ্ট্য নিৰ্ণয় (ধাতু-চিলিচাইড আৰু চিলিচাইড-চিলিকন), পাইজোইলেক্ট্ৰিক পাতল ফিল্মৰ বৈশিষ্ট্য নিৰ্ণয় আৰু মাইক্ৰ'-স্কেল অৰ্ধপৰিবাহী আৰু মাইক্ৰ'চিষ্টেম নিৰ্মাণৰ ওপৰত গুৰুত্ব আৰোপ কৰে।

## পুৰস্কাৰ আৰু সন্মান
অধ্যাপিকা মধু ভাস্কৰনে তেওঁৰ গৱেষণাৰ বাবে তলত দিয়া সন্মান আৰু বঁটা লাভ কৰিছে:

* আন্তঃৰাষ্ট্ৰীয় স্নাতকোত্তৰ বৃত্তি ২০০৬-২০০৯
* অষ্ট্ৰেলিয়ান ৰিচাৰ্চ কাউন্সিল পোষ্টডক্টৰেল ফেল’শ্বিপ ২০১০-২০১৪
* ৰিচাৰ্চ মিডিয়া ষ্টাৰ বঁটা ২০১১
* ভিক্টোৰিয়া ফেল'শ্বিপ ভৌতিক বিজ্ঞান ২০১৫
* অষ্ট্ৰেলিয়ান ৰিচাৰ্চ কাউন্সিল DECRA ফেল’শ্বিপ ২০১৬–বৰ্তমান
* এছিয়াৰ বাবে ৩৫ বছৰৰ তলৰ শীৰ্ষ ১০ উদ্ভাৱকৰ ভিতৰত অন্যতম হিচাপে নিৰ্বাচিত, এম আই টি টেকন'লজি ৰিভিউ, ২০১৬
* এমআইটিৰ শীৰ্ষ ১০জন '৩৫ বছৰৰ তলৰ উদ্ভাৱক' তালিকাত অষ্ট্ৰেলিয়ান উদ্ধাৱক
* ২০১৭ চনৰ অসাধাৰণ আৰম্ভণিৰ কেৰিয়াৰ গৱেষকৰ বাবে ইউৰেকা বঁটা

২০১৮ চনত তেওঁ অষ্ট্ৰেলিয়ান একাডেমী অৱ টেকন'লজিকেল চাইন্সেছ এণ্ড ইঞ্জিনিয়াৰিঙৰ বেটাৰহাম মেডেল আৰু ভিক্টোৰিয়ান কুইকফায়াৰ চেলেঞ্জ: ড্ৰাইভিং ডিভাইচ ইনোভেচন লাভ কৰে। অষ্ট্ৰেলিয়ান একাডেমী অৱ চাইন্সৰ দ্বাৰা মনোনীত ভাস্কৰনে উদ্ভাৱন, গৱেষণা আৰু শিক্ষাৰ বাবে এপেক বিজ্ঞান বঁটা (ASPIRE)ও লাভ কৰে।

## তথ্য সংগ্ৰহ

শ্ৰেণী:নাৰী
শ্ৰেণী:বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
এন পি ঝান্সী লক্ষ্মী

**এন পি ঝান্সি লক্ষ্মী** ( ; ২০ অক্টোবৰ ১৯৪১ – ১৯ ডিচেম্বৰ ২০১১) অন্ধ্ৰ প্ৰদেশৰ এগৰাকী ৰাজনীতিবিদ আছিল৷ তেওঁ অষ্টম লোকসভালৈ নিৰ্বাচিত হৈছিল আৰু অন্ধ্ৰ প্ৰদেশ বিধানসভাত এটা কাৰ্যকাল কাৰ্যনিৰ্বাহ কৰিছিল।
## প্ৰাথমিক জীৱন
১৯৪১ চনৰ ২০ অক্টোবৰত বিশাখাপট্টনমত চি. মেট্ৰিকলৈকে শিক্ষা গ্ৰহণ কৰে।
## কৰ্মজীৱন
তেওঁ নৱগঠিত তেলেগু দেশম পাৰ্টিৰ সদস্য হিচাপে ১৯৮৩ চনৰ অন্ধ্ৰপ্ৰদেশ বিধানসভাৰ নিৰ্বাচনত চিত্তুৰ আসনৰ পৰা প্ৰতিদ্বন্দ্বিতা কৰি ভাৰতীয় জাতীয় কংগ্ৰেছৰ এন পি ভেংকটেশ্বৰ চৌদাৰীক ১৬,৪৩৪ টা ভোটৰ ব্যৱধানত পৰাস্ত কৰে।

পিছৰ বছৰত চিত্তুৰৰ পৰা অষ্টম লোকসভাৰ সাধাৰণ নিৰ্বাচনত তেওঁ ৩,৩২,৫৪৩ টা ভোট লাভ কৰি জয়ী হয়। তেওঁ মহিলা আৰু শিশু কল্যাণ কাৰ্যসূচীৰ আঞ্চলিক সংগঠক আৰু কস্তুৰবা শতবাৰ্ষিকী সমিতিৰ সম্পাদিকা আছিল।লক্ষ্মীয়ে কাৰ্যকাল সম্পূৰ্ণ নকৰি লোকসভাৰ পৰা পদত্যাগ কৰে।

## ব্যক্তিগত জীৱন
১৯৫৬ চনৰ ৯ ডিচেম্বৰত ঝান্সী লক্ষ্মীয়ে এন পি বীৰৰাঘাভুলু নাইডুক বিয়া কৰায় আৰু দুয়োৰে দুজন পুত্ৰ আৰু এগৰাকী কন্যা সন্তান জন্ম হয়। ২০১১ চনৰ ১৯ ​​ডিচেম্বৰত হায়দৰাবাদৰ এখন ব্যক্তিগত চিকিৎসালয়ত তেওঁৰ মৃত্যু হয়। দহ দিন আগতে তেওঁ হৃদযন্ত্ৰ বিকাৰত আক্ৰান্ত হৈ চিকিৎসালয়ত ভৰ্তি হৈছিল৷
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শীতল আমতে

**শীতল আমতে** (); জন্ম: ২৬ জানুৱাৰী ১৯৮১ – মৃত্যু: ৩০ নৱেম্বৰ ২০২০), বিবাহৰ পিছত **শীতল আমতে-কাৰাজগী** নামেৰেও পৰিচিত, এগৰাকী ভাৰতীয় জনস্বাস্থ্য বিশেষজ্ঞ, অক্ষমতা বিশেষজ্ঞ আৰু সামাজিক উদ্যোগী আছিল। কুষ্ঠ ৰোগত বঞ্চিত লোকসকলক সহায় কৰাত মনোনিৱেশ কৰা মহাৰোগী সেৱা সমিতি নামৰ অলাভজনক সংস্থা এটাৰ মুখ্য কাৰ্যবাহী বিষয়া আৰু ব’ৰ্ডৰ সদস্য আছিল।

## জীৱনী
শীতল বিকাশ আমতে আৰু ভাৰতী আমতেৰ কন্যা আৰু *বাবা আমতে*ৰ নাতিনী, যিয়ে মহাৰাষ্ট্ৰ ৰাজ্যৰ আনন্দৱানত কুষ্ঠ ৰোগত আক্ৰান্ত ব্যক্তিৰ বাবে পুনৰ্বাসন কেন্দ্ৰ প্ৰতিষ্ঠা কৰিছিল, সেই কেম্পাছতে শীতল বাস কৰিছিল। ইয়াৰ উপৰিও শীতলে *মহাৰোগী সেৱা সমিতি* (MSS), ৱাৰোৰা প্ৰতিষ্ঠা কৰিছিল আৰু ইয়াৰ মুখ্য কাৰ্যবাহী বিষয়া আৰু ব'ৰ্ডৰ সদস্য হিচাপেও কাৰ্যনিৰ্বাহ কৰিছিল, যিয়ে স্বাস্থ্যসেৱা, পুনৰ্বাসন, শিক্ষা, কৃষি আৰু অৰ্থনৈতিক সবলীকৰণৰ এক পৰিসৰৰ কাৰ্যসূচী প্ৰদান কৰিছিল। মহাৰোগী সেৱা সমিতিয়ে জনজাতীয় জনসাধাৰণৰ লগতে হাজাৰ হাজাৰ প্ৰান্তীয় ব্যক্তিৰ জীৱিকাৰ ক্ষমতা সৃষ্টি কৰাত যথেষ্ট অৰিহণা যোগাইছে, বিশেষকৈ কুষ্ঠ, শাৰীৰিক অক্ষমতা, সংবেদনশীলতাৰ সীমাবদ্ধতাৰ দৰে অৱস্থাত জীয়াই থকাসকলৰ বাবে। ১৯৪৯ চনৰ পৰা তেওঁ মধ্য ভাৰতৰ অন্যতম পিছপৰা জিলা চন্দ্ৰপুৰৰ পৰা কাম কৰিছিল।

চিকিৎসা বিজ্ঞান অধ্যয়ন কৰি চিকিৎসক আৰু টাটা ইনষ্টিটিউট অৱ ছ'চিয়েল চাইন্সেছ (টিআইএছএছ)ৰ পৰা সামাজিক উদ্যোগীকৰণ ত স্নাতকোত্তৰ ডিগ্ৰীও সম্পূৰ্ণ কৰে, আৰু ককাৰ দৃষ্টিভংগী অব্যাহত ৰাখিবলৈ আনন্দৱানত কাম কৰি পৰিয়ালত যোগদান কৰে; তেওঁৰ ভাতৃ কৌস্তুভ আনন্দৱানৰ একাউণ্টেণ্ট আৰু তেওঁৰ খুৰাক প্ৰকাশ আমতে আৰু খুৰী মন্দাকিনি আমতেও এই সম্প্ৰদায়ৰ চিকিৎসক। শীতলে হাৰ্ভাৰ্ড কেনেডি স্কুলৰ পৰাও নেতৃত্বৰ শিক্ষা গ্ৰহণ কৰিছিল।

## স্বীকৃতি
### ২০১৬ চন:

* বিশ্ব অৰ্থনৈতিক মঞ্চই এজন যুৱ গ্ল'বেল লিডাৰ হিচাপে নিযুক্তি দিয়ে। 
* মানৱীয় সঁহাৰিৰ ওপৰত বিশ্ব অৰ্থনৈতিক মঞ্চৰ বিশেষজ্ঞ নেটৱৰ্কৰ সদস্য হিচাপে নিৰ্বাচিত। 
* ৰাষ্ট্ৰসংঘৰ উদ্ভাৱন ৰাষ্ট্ৰদূত আৰু i4P (শান্তিৰ বাবে উদ্ভাৱন)ৰ উপদেষ্টা হিচাপে নিৰ্বাচিত। 
* আই এন কে ফেল'শ্বিপ আৰু ৰটাৰী বৃত্তিমূলক উৎকৰ্ষ বঁটা প্ৰদান কৰা হৈছে।

## মৃত্যু
২০২০ চনৰ ৩০ নৱেম্বৰত আত্মহত্যা কৰি তেওঁৰ মৃত্যু হয়। তেওঁ এগৰাকী চিত্ৰশিল্পীও আছিল আৰু ইহসংসাৰত স্বামী গৌতম কাৰাজগী আৰু এজন সাত বছৰীয়া পুত্ৰ শ্বাৰভিলক ইহসংসাৰত এৰি থৈ যায়।

## তথ্য সংগ্ৰহ

শ্ৰেণী:নাৰী
শ্ৰেণী:চিকিৎসক
শ্ৰেণী:মৃত ব্যক্তি
পুনমবেন মাদম

**পুনমবেন মাদম** (জন্ম ১৯৭৪) ভাৰতৰ গুজৰাট ৰাজ্যৰ এগৰাকী ৰাজনীতিবিদ। তেওঁ জামনগৰৰ পৰা লোকসভালৈ নিৰ্বাচিত হৈছে৷ ইয়াৰ পূৰ্বে তেওঁ দ্বাৰকা জিলাৰ খাম্ভালিয়াৰ পৰা গুজৰাট বিধানসভাৰ সদস্য আছিল। 

## কৰ্মজীৱন
পুনমবেন মাদম ৰাজনৈতিক জীৱনৰ আৰম্ভণিতে কংগ্ৰেছ পাৰ্টিৰ প্ৰাক্তন সদস্য যদিও পিছলৈ তেওঁ বিজেপিত যোগদান কৰে।

২০১২ চনৰ পৰা ২০১৪ চনলৈকে গুজৰাট বিধানসভাৰ প্ৰাক্তন সদস্য আছিল৷ তেওঁ ২০১৪ চনৰ লোকসভা নিৰ্বাচনত জামনগৰৰ আসনৰ পৰা বিজেপি প্ৰাৰ্থী হিচাপে প্ৰতিদ্বন্দ্বিতা কৰিছিল আৰু কংগ্ৰেছৰ ককাক বিক্ৰম মাদমৰ বিৰুদ্ধে জয়লাভ কৰিছিল।

২০২৪ চনৰ লোকসভা নিৰ্বাচনত কংগ্ৰেছ প্ৰাৰ্থী জে পি মাৰাৱিয়াৰ বিৰুদ্ধে পুনমবেন মাদমে ৬২০০৪৯ টা ভোট লাভ কৰি জয়লাভ কৰে।

## ব্যক্তিগত বিৱৰণ
পুনমবেন মাদমৰ প্ৰাক্তন প্ৰতিৰক্ষা বিষয়া পৰমিন্দৰ মহাজনৰ সৈতে বিবাহ হৈছে।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
জোৎস্না মাহন্ত

**জ্যোৎস্না চৰণদাস মাহন্ত** (, জন্ম-১৮ নৱেম্বৰ ১৯৫৩) এগৰাকী ভাৰতীয় ৰাজনীতিবিদ। তেওঁ লোকসভাৰ সাংসদ৷ তেওঁ কোৰবা, চত্তিছগড়ৰ পৰা ২০১৯ ভাৰতীয় সাধাৰণ নিৰ্বাচনত ভাৰতীয় জাতীয় কংগ্ৰেছৰ সদস্য হিচাপে লোকসভালৈ নিৰ্বাচিত হৈছিল।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ